МУСТАҚИЛ ЮРТНИНГ МУСТАҲКАМ ҚАНОТЛАРИ - Ўзбекистон овози газетаси\nҲар бир мамлакатни дунёга танитадиган ва халқаро алоқаларни таъминлайдиган воситалар орасида фуқаро авиацияси алоҳида ўрин тутади. Тезликда унга тенг келадиган транспорт воситаси йўқ. Минглаб километр масофа саноқли фурсатда босиб ўтилади. Ҳаво кемалари нафақат шаҳарлар ва мамлакатлараро йўловчи ташийди, балки юртларни ва халқларни бир-бири билан ўзаро боғлайди, энг муҳими, ўзи мансуб бўлган давлатнинг номини дунёга ёяди.\nЧунки халқаро йўналишда парвоз қиладиган самолётлар қанотига давлат байроғи тасвири солинган, ёнига мамлакат номи ёзиб қўйилган. Халқаро аэропортлардаги электрон таблоларда Нью-Йорк, Лондон, Париж, Пекин, Токио, Москва, Тошкент, Самарқанд, Бухоро, Урганч деган номлар такрор ва такрор ёзилишини бир кўз ўнгингизга келтиринг...\nЮртимиз ўз озодлигини қўлга киритгач, орадан кўп ўтмай, миллий авиакомпаниямизнинг ташкил этилиши мустақиллигимизни мустаҳкамлаш йўлида қўйилган дастлабки муҳим қадамлардан бири бўлди. Бу борада Юртбошимиз ташаббуси билан танланган стратегик йўл нечоғли тўғри бўлганини бугун ҳаётнинг ўзи яққол кўрсатди.\nБир тузумдан иккинчи бир тузумга ўтиш, бозор иқтисодиётини шакллантириш даврининг муқаррар қийинчиликларига қарамай, ёш давлатимиз барча соҳаларга, жумладан, фуқаро авиацияси тизимини ислоҳ қилиш ва ҳар томонлама қўллаб-қувватлашга ҳам катта аҳамият берди. Президентимиз томонидан 1992 йил 28 январда имзоланган «Ўзбекистон ҳаво йўллари» миллий авиакомпаниясини ташкил этиш тўғрисида»ги Фармонда учувчилар зиммасига мамлакатимиз учун стратегик соҳа ҳисобланган фуқаро авиациясини барқарор ривожлантириш, парвозлар хавфсизлигини таъминлаш ва йўловчиларга жаҳон андозалари даражасида хизмат кўрсатиш вазифаси юкланди. Бу ҳам шарафли, ҳам масъулиятли вазифа эди. Чунки ўша кезларда собиқ тузум ҳудудида пайдо бўлган янги мустақил мамлакатларнинг кўпчилигида фуқаро авиацияси давлат кўмагидан маҳрум бўлган, «Аэрофлот» негизида тузилган заиф авиакомпанияларнинг аксарияти инқирозга юз тутганди. Ўзбекистонда эса, Миллий авиакомпанияни ташкил этиш, мустаҳкамлашни давлат ўз зиммасига олди. Шу боис, «Ўзбекистон ҳаво йўллари» тезда жаҳон авиаташувлар бозорида ном чиқарди. Бунга эришиш осон бўлгани йўқ, албатта. Бизнес бўйича ҳамкорлар ва рақобатчилар ўртасида ўз ўрнини топиш учун катта куч-ғайрат, маблағ сарфлашга тўғри келди.\nЎзбекистоннинг минтақавий авиакомпаниялар билан рақобатлаша оладиган миллий авиакомпанияни яратиш йўлидаги қадами аввалига баъзиларда шубҳа уйғотди, чунки авиакомпанияга эски ҳаво кемалари ва яроқсиз ҳолга келиб қолган ускуналар мерос бўлиб қолганди. Бунинг устига, кўпгина йўналишларни Ўзбекистон Миллий авиакомпанияси рамзи остида янгидан очиш зарур эди. Бошқача айтганда, мустақил Ўзбекистон олдида йўловчи ва юкларни ташийдиган замонавий ва қудратли ҳаво флотини яратиш вазифаси турарди. Бунинг учун эса, замонавий янги техникадан ташқари, авиабозорни яхши билиш, кескин рақобат муҳитида мўлжални тўғри олиш, энг асосийси, ҳаво кемаларини маҳорат билан бошқарадиган, ерда малакали техник хизмат кўрсатадиган, ҳамкорлар билан музокаралар олиб борадиган ва табиийки, авиаташувчи тизимнинг келажагини аниқ режалаштирадиган етук мутахассисларни тайёрлаш талаб этиларди.\n1993 йилнинг 16 июнида мамлакатимиз ҳаётида муҳим воқеа рўй берди. «Тошкент» халқаро аэропортига «Эрбас Индастри» компаниясида ишлаб чиқилган «Ўзбекистон ҳаво йўллари» рамзи ва «UZBEKISTAN» ёзуви туширилган илк «А-310» самолёти келиб қўнди...\nМамлакатимиз раҳбарияти ва миллий авиакомпания мутасаддилари авиапаркни янгилаш йўлида ўз куч-ғайратларини аямаганлиги натижасида ўзбек учувчилари жаҳон авиаташувлар бозорида наинки мустаҳкам ўрин эгаллашга, балки парвозлар ва йўловчилар хавфсизлигини талаб даражасида таъминлашга эришдилар.\nМаълумки, авиакомпаниянинг қандай ҳаво кемаларидан фойдаланаётганига қараб, давлатнинг иқтисодий салоҳияти ва ҳамкорлик имкониятларига баҳо берилади. Шунинг учун мамлакатимиз раҳбари ташаббуси билан авиапарк босқичма-босқич модернизация қилинди. Жумладан, сўнгги йилларда ўнта «А-320», тўртта «Boeing-767-300 ER» самолёти «Ўзбекистон ҳаво йўллари» лайнерлари сафидан ўрин олди. Юртимизда ишлаб чиқарилган олтита замонавий ва маҳаллий шароитларга мос бўлган «Ил-114-100» ҳаво кемаларидан ҳам самарали фойдаланилаяпти.\nҚувончлиси, жорий йил сентябрь — ноябрь ойларида миллий авиакомпаниямиз дунёдаги саноқли давлатлар авиаташувчилари қаторида биринчилардан бўлиб, энг замонавий иккита «Орзу лайнери» — «Boeing-787— 8 DreamLiner» билан таъминланади. Энг узоқ масофага учувчи замонавий ҳаво кемаси инновацион технологиялар асосида яратилган бўлиб, юқори иқтисодий самарадорликка эга. Ушбу ҳаво кемаси олис ва ўта олис халқаро йўналишларда, чунончи «Тошкент — Нью-Йорк» қатновида узлуксиз парвозларни амалга оширишга имкон яратади ва бу албатта мамлакатимиз фуқаро авиацияси ривожини янги босқичга кўтаришга хизмат қилади.\nМамлакатимиз пойтахтидан Осиё ва Европа, Америка ва Япониянинг 40 дан ортиқ шаҳарларига парвозларни бажараётган ҳаво кемаларига техник хизмат кўрсатиш, уларнинг доимий созлигини таъминлаш авиакомпания фаолиятида бош мезон ҳисобланади. Юқори даражадаги техник база ва малакали мутахассисларга эга бўлган «Uzbekistan airways technics» авиакорхонасида нафақат миллий авиакомпания, балки хорижий авиакомпаниялар самолётларига техник хизматлар кўрсатилмоқда. Жорий йил бошида «Ўзбекистон ҳаво йўллари» билан «Boeing» корпорацияси ҳамкорлигида самолётларнинг композит материалларини таъмирлаш маркази ҳам иш бошлади. Ярим миллион АҚШ доллари миқдоридаги инвестиция ҳисобидан авиакорхонага титанли эритмаларни қайта ишлаш ва эҳтиёт қисмларни тузатиш учун инерт муҳитли печлар ҳамда барча турдаги самолётларнинг композит материалларини таъмирлаш учун зарур жиҳозлар тўпламлари етказиб берилди. Ушбу марказ мамлакатимиз фуқаро авиациясини янада ривожлантириш йўлидаги навбатдаги муҳим қадамдир. Боиси, бугунги кунда жаҳон авиасаноатида композит материаллардан кенг фойдаланилаётир. Чунончи, «Орзу лайнери» фюзелажининг эллик фоизи шундай материаллардан таркиб топганлиги ҳисобига оғирлиги сезиларли даражада камайтирилган. Бу эса парвозлар самарадорлиги ошишига хизмат қилади. Шундай қилиб янги марказ наинки миллий, балки хорижий авиаташувчилар самолётларга ҳам техник хизмат кўрсатиш бўйича кенг имкониятлар яратади.\nЗамонавий ҳаво кемаларидан фойдаланиш ўзбек учувчилари зиммасига катта масъулият юклайди. Таъкидлаш лозимки, улар мураккаб авиатехниканинг сир-асрорини мукаммал эгаллаган, ўз касбларининг чинакам мутахассисларидир. Учувчиларимиз миллий авиакомпаниямиз ўқув-машқ марказидаги тренажерлар мажмуасида турли вазиятда амалий ҳаракатларни бажариш бўйича ўз малакасини оширмоқдалар. Бу мажмуа мутахассисларни тайёрлашда валюта маблағларини тежабгина қолмай, хорижий авиакомпанияларга тренинг хизматлари кўрсатиш орқали даромад келтирмоқда.\n«Ўзбекистон ҳаво йўллари» самолётлар паркини замонавий талаблар асосида янгилаш билан бир қаторда аэропортларни тубдан қайта қуриш ва ҳаво ҳаракатини бошқариш тизимини ислоҳ этиш бўйича катта ишлар амалга оширилди. Натижада республикамизнинг барча аэропортлари замон талабларига мувофиқ мукаммал таъмирдан чиқарилиб, модернизация қилинди, халқаро мақомга эга бўлди. Бу юртимизга сайёҳлар оқимини оширибгина қолмай, балки уларга хизмат кўрсатиш даражасини янада юксалтирмоқда. Яқинда «Бухоро» ва «Урганч» халқаро аэропортларининг фуқаро авиацияси «Аэропорт» халқаро ассоциацияси томонидан 2016 йилнинг энг яхши аэропортлари деб эътироф этилгани ҳам бунинг далилидир.\nҲозирда Жанубий Кореялик ҳамкорлар билан Марказий Осиёдаги энг замонавий ва янги «Тошкент-4» йўловчилар терминали қурилишига киришилди. Унинг 2019 йил охирида фойдаланишга топширилиши кўзда тутилган.\nЎзбекистон осмонида ўнлаб ҳаво йўналишлари кесишади. Шу боис, барча учиб ўтаётган ҳаво кемаларига ишончли диспетчерлик кузатуви зарур. Энг замонавий диспетчерлик ва радиолокация тизимлари билан жиҳозланган «Ўзаэронавигация» маркази парвозлар хавфсизлигини таъминламоқда. Ҳаводаги ҳаракатни бошқариш тизимида мамлакатимиз ҳаво кенгликларидан фойдаланувчилар кўламини кенгайтириш ва парвозлар хавфсизлигини янада оширишга хизмат қилувчи RVSM (вертикал эшелонлашнинг қисқартирилган минимуми) ва QNH (бутун жаҳон парвоз баландлигини ҳисоблаш) янги тизимлари жорий этилди. Ўзбек авиадиспетчерларининг юксак касб-маҳорати бутун авиация ҳамдўстлиги томонидан эътироф этилган. Айтиш лозимки, ўтган йиллар мобайнида улар хизмат кўрсатаётган ҳаво йўналишлари масофаси икки мартадан кўпроққа ошган. Марказ хизматларидан 200 га яқин хорижий авиакомпания фойдаланмоқда.\n— Биз авиаташувчилар бозорида энг ишончли компания эканлигимиздан мамнунмиз, — дейди «Ўзбекистон ҳаво йўллари» МАК Бош директорининг биринчи ўринбосари Акмал Акбаров. — Авиакомпаниямиз ер куррасининг исталган нуқтасига, ҳар қандай об-ҳаво шароитларида парвозларни муваффақиятли таъминламоқда. Бунда аҳил жамоамиз, ажойиб мутахассисларимизнинг хизматлари катта бўлаяпти. Миллий авиакомпаниямизда 30 ёшгача бўлган салкам тўрт минг нафарга яқин ёшлар меҳнат қилаётгани жуда қувончлидир. Улардан 31 нафари турли раҳбарлик лавозимларида ишлаяпти. Ёш учувчилар, муҳандис ва диспетчерлар ҳам кўпчиликни ташкил этмоқда. Булар, албатта, Ўзбекистон авиацияси келажагининг бунёдкорларидир.\nДарҳақиқат, Миллий авиакомпаниямиз жамоаси стратегик аҳамиятга молик фуқаро авиациясининг барқарор ривожланиши, парвозлар хавфсизлиги ва йўловчиларга жаҳон андозалари даражасида хизмат кўрсатишни таъминлаш вазифасини муваффақиятли амалга оширмоқда. Демак, Миллий авиакомпаниямизнинг жаҳон авиабозоридаги мавқеи янада мустаҳкамланиб бораверади.\nЙИЛЛАР ВА ПАРВОЗЛАР\nПрезидент Ислом Каримов 28 январда «Ўзбекистон ҳаво йўллари» Миллий авиакомпаниясини ташкил этиш тўғрисидаги Фармонга имзо чекди.\nХалқаро йўналишларни ўзлаштиришга киришилди. Лондон, Карачи, Деҳли, Куала-Лумпур, Тель-Авив ва Пекинга қатновлар йўлга қўйилди.\n7 майда Ўзбекистон Республикаси Ҳаво кодекси жорий этилди.\n16 июнда «Тошкент» халқаро аэропорти Миллий авикомпания томонидан молиявий лизингга олинган дастлабки «А-310» аэробусини қабул қилди.\nФранкфурт ва Бангкокка қатновлар очилди.\n«А-310» иккинчи аэробуси харид этилди.\nАфина, Манчестер ва Сеулга қатновлар очилди.\nМиллий авиакомпания тарихидаги муҳим воқеа Тошкент — Нью-Йорк қитъалараро йўналиши очилди.\n«Тошкент» халқаро аэропортида янги автоматлаштирилган Ҳаводаги ҳаракатни бошқариш марказига пойдевор қўйилди.\n30 ноябрда Ўзбекистон пойтахтига биринчи «Боинг-767» ҳаво кемаси келиб қўнди.\nАвиакомпания Учувчилар мажмуасида «А-310» ва «Боинг-767» учувчилар отрядлари ташкил этилиб, Ҳаводаги ҳаракатни бошқариш маркази ишга тушди.\n«Самарқанд» халқаро аэропорти реконструкцияси бошланди.\nАвиакомпания парки иккита «Боинг-767» ва ўрта масофага учувчи «RJ-85» ҳаво кемалари билан тўлдирилди.\n«А-310» учинчи аэробуси олинди. Париж ва Даккага қатновлар очилди. Ғарбда ишлаб чиқарилган самолётларга техник хизмат кўрсатиш маркази тузилди.\nЕвропа сифат сертификати — JAR-145 олинди.\nИккита янги «Боинг-757-200» олинди.\nРим, Бирмингем, Амритсарга янги авиайўналишлар очилди.\nАвиакомпания халқаро авиация хавфсизлиги фондининг «Парвозлар хавфсизлиги учун» Фахрий ёрлиғига сазовор бўлди.\nЯпонияга янги халқаро йўналиш: Тошкент — Осака қатнови очилди\n«А-310» ва «Боинг-767/757» самолётларига хизмат кўрсатиш ва таъмирлаш ишларини олиб бориш бўйича иккинчи Европа сифат сертификати олинди.\nАвиатаъмирлаш корхонасининг имкониятлари кенгайиб, техник хизмат кўрсатиш бўйича халқаро бозорга йўл очилди.\nТошкент авиатаъмирлаш заводи «Uzbekistan Airways Tehnics» корхонасига айлантирилди. Осака орқали Токиога қатнов очилди.\nАвикомпания янги «Боинг-767-300 ER» йўловчилар ҳаво кемасини харид қилди.\n26-халқаро Москва анжуманида «Тошкент» халқаро аэропорти 2003 йилнинг энг яхши аэропорти, деб топилди, «Самарқанд» аэропорти ҳам шундай номга сазовор бўлди.\nЯна битта «Боинг-767-300 ER» ва учта «Боинг-757-200» самолётлари олинди.\nАвиакомпания парки жаҳон етакчи ишлаб чиқарувчиларининг 16 самолётига эга бўлди.\nРига, Шанхай, Остонага қатновлар очилди.\nАвиакомпания Жаҳон хавфсизлик жамғармаси Президентининг «Парвозлар хавфсизлиги соҳасидаги муваффақиятлари учун» Фахрий дипломига сазовор бўлди.\nТошкент — Урумчи — Тошкент йўналиши бўйича мунтазам қатновлар йўлга қўйилди.\n«Боинг» корпорацияси билан иккита «Боинг-787-8 Dreamliner», «Airbus» консорциуми билан олтита «А-320-200» самолётларини етказиб бериш 6ўйича битимлар имзоланди.\nАвиакомпания халқаро парвозлар харитасида янги йўналишлар: Милан — Тошкент, Тошкент — Коҳира — Афина — Тошкент, Тошкент — Сочи — Тошкент пайдо бўлди.\nУшбу шаҳарларда «Ўзбекистон ҳаво йўллари»нинг ваколатхоналари очилди.\nЮк авиаташувлари бўйича жаҳондаги етакчи авиакомпания — «Korean Air»га «Навоий» аэропорти бошқарувини бериш бўйича битим имзоланди. Корея авиакомпанияси Навоий шаҳри ҳаво бандаргоҳи орқали юк ташувларини бошлади.\nМилан орқали Женевага мунтазам қатновлар бошланди.\nАвиакомпания парки ўзимизда ишлаб чиқарилган иккита «Ил-114-100» ҳаво кемаси билан тўлдирилди.\n«Бухоро» халқаро аэропорти фуқаро авиацияси «Аэропорт» халқаро ассоциациясининг «МДҲ мамлакатларининг йилнинг энг яхши аэропорти» танлови ғолиби бўлди.\nАвиакомпания парки бешта янги «А-320» самолётлари билан тўлдирилди.\n«Навоий» халқаро аэропортида янги юк ташиш терминали очилди.\nМадрид ва Калининградга янги қатновлар очилди.\nАвиакомпания парки янги «А-320» самолётлари билан тўлдирилди. «Бухоро» халқаро аэропортида янги юк терминали очилди.\n«Тошкент» халқаро аэропортида янги маҳаллий авиайўналишлар аэровокзали ишга тушди.\nЯнги замонавий «В-767» лайнери қабул қилинди. Навоий шаҳрида янги йўловчилар терминали фойдаланишга топширилди.\nМАК Нотижорат ҳамкорлик ташкилотининг «Парвозлар хавфсизлиги» мукофоти лауреати ҳамда «Flight Safety Fondation» парвозлар хавфсизлиги Халқаро фондининг парвозлар хавфсизлигини таъминлаш бўйича дипломи соҳиби бўлди.\nАвиакомпания авиапарки иккита янги «Boeing-767» самолётлари билан тўлдирилиб, бу билан янги тўртта самолёт олиш дастури ўз ниҳоясига етказилди.\nАвиакомпаниянинг барча аэропортлари халқаро мақомга эга бўлди.\n«Ўзбекистон ҳаво йўллари» Миллий авиакомпанияси IATA – Ҳаво транспорти халқаро ассоциациясига аъзо бўлди.\nМиллий авиакомпанияда йўловчи самолётидан юк ташиш авиалайнерига қайта жиҳозланган иккита «Boeing-767-300 BCF» ҳаво кемасидан фойдаланишга киришилди.\n«Бухоро», «Самарқанд» ва «Урганч» аэропортлари фуқаро авиацияси «Аэропорт» халқаро ассоциациясининг «МДҲ мамлакатларида йилнинг энг яхши аэропорти» нуфузли танловининг турли хил номинацияларида ғолибликни қўлга киритди.\n5 январда маҳаллий йўналишлардаги қатновларда авиабилетларни онлайн брон қилиш ва сотиб олиш хизмати ишга туширилди.\n28 январда «Uzbekistan airways technics» авиакорхонасида самолётларнинг композит материалларини таъмирлаш маркази очилди.\nСентябрь-ноябрь ойларида авиакомпания парки иккита «Boeing-787-8 Dreamliner» самолётлари билан тўлдирилиши режалаштирилган.


Кун ояти — Страница 2 — Исломобод\nislomobod Сентябрь 26, 2018 0 Изоҳ\nБисмиллаҳир Роҳманир Роҳим Ояти карима: “Сен: “Аллоҳнинг фазли ила ва Унинг раҳмати ила. Бас, ана шу билан хурсанд бўлсинлар. У улар жамлайдиган нарсалардан яхшидир”, деб айт. Бир умматга икки дунё бахтига эриштирувчи илоҳий китоб берилиши ўша миллатга Аллоҳнинг фазли ва марҳаматидир. Бу миллат ушбу оятга амал қилиб, қанча хурсанд бўлса, арзийди.Аллоҳ таолонинг фазли ва марҳамати…\nislomobod Сентябрь 24, 2018 0 Изоҳ\nБисмиллаҳир Роҳманир Роҳим Ояти карима: “Аллоҳ ёмон гапни ошкор қилишни хуш кўрмайди. Магар мазлумдан бўлса, майли. Аллоҳ эшитувчи ва билувчи зотдир”. Нисо сураси 148-оят Қалбида тақвоси, виждонида ҳассослик бўлмаган одам ҳар қандай ёмон сўзни осонгина ошкора қилади, атрофга ёяди. Ёмон гапни ошкор қилиш икки одамнинг бир-бирини сўкишидан, ёмонлашидан ва ғийбат-бўҳтон қилишидан бошланади. Сўнгра аста-секин катталашиб,…\nislomobod Сентябрь 8, 2018 0 Изоҳ\nБисмиллаҳир Роҳманир Роҳим Ояти карима: “Батаҳқиқ, мўминлар нажот топдилар. Улар намозларида хушуъ қилувчилардир. Улар беҳуда нарсалардан юэ ўгирувчилардир. Улар закотни адо қилувчилардир.Улар фаржларини сақловчилардир. Магар ўз жуфти ҳалоллари ва қўлларида мулк бўлганлардан (сақламасалар), албатта,улар маломат қилинувчи эмаслардир”. Ал-Мўминун сураси 1-6 оят. . (Тафсири Ҳилолдан) Ҳадиси Шариф Жундуб ибн Абдуллоҳ ибн Суфёндан ривоят қилинади. Расулуллоҳ саллоллоҳу алайҳи…\nislomobod Август 27, 2018 0 Изоҳ\nБисмиллаҳир Роҳманир Роҳим Ояти карима: “Эй иймон келтирганлар! Агар фосиқ хабар келтирса, аниқлаб кўринглар, бир қавмга билмасдан мусибат етказиб қўйиб, қилганингизга надомат чекувчи бўлманглар”. Хужурот сураси 6-оят. Агар хабар Аллоҳдан ва Пайғамбар алайҳиссаломдан бўлса, сўзсиз қабул қилиш вожибдир. Қабул қилмаганлар гуноҳкори азим, кофир бўлади. Ояти каримада Аллоҳ таоло “фосиқ хабар келтирса, аниқлаб” хабарнинг собитлигина текшириб…\nislomobod Август 25, 2018 0 Изоҳ\nБисмиллаҳир Роҳманир Роҳим Ояти карима: “Агар биз уларга фаришталарни туширсак ҳам, уларга ўликлар гапирса ҳам ва уларнинг олдига ҳамма нарсани очиқ-ойдин тўпласак ҳам, Аллоҳ хоҳламаса, иймон келтирмаслар. Лекин кўплари жоҳилдирлар”. ал-Анъом сураси 111-оят. Алоҳ таоло турли оят-мўъжизани, кишини лол қолдирувчи нарсаларни жилва қилдириб, одамларни танг қолдириб, кейин иймонга келишларини хоҳламаган. Аллоҳ таоло иймон йўлини…\nislomobod Август 24, 2018 0 Изоҳ\nБисмиллаҳир Роҳманир Роҳим Ояти карима: “Яҳудий ва ширк келтирганларни иймон келтирганларга нисбатан одамларнинг ашаддий адоватлиси эканини топасан. Улардан иймон келтирганларга дўстликка яқинроғи, биз насоролармиз, деганлар эканини топасан. Бу уларнинг ичида диний олимлар ва роҳиблар бўлганидан ва уларнинг такаббурлик қилмасликларидандир”. Моида сураси 82-оят. Бу уч тоифа мусулмонларга муносабатда иккига бўлинади. Биринчиси – мусулмонларга нисбатан ашаддий адоватли…\nislomobod Август 17, 2018 0 Изоҳ\nБисмиллаҳир Роҳманир Роҳим Ояти карима: “Аллоҳ ёмон гапни ошкор қилишни хуш кўрмайди. Магар мазлумдан бўлса, майли. Аллоҳ эшитувчи ва билувчи зотдир”. Нисо сураси 148-оят. Қалбида тақвоси, виждонида ҳассослик бўлмаган одам ҳар қандай ёмон сўзни осонгина ошкора қилади, атрофга ёяди. Ёмон гапни ошкор қилиш икки одамнинг бир-бирини сўкишидан, ёмонлашидан ва ғийбат-бўҳтон қилишидан бошланади. Сўнгра аста-секин катталашиб,…\nislomobod Август 15, 2018 0 Изоҳ\nБисмиллаҳир Роҳманир Роҳим Ояти карима: Қўлингизга мулк бўлиб тушганлардан бошқа эрли аёллар ҳам (ҳаром). Бу сизларга Аллоҳнинг ёзганидир. Ана ўшалардан бошқаларни поклик ва зино аралаштирмаган ҳолда молларингиз ила талаб қилмоғингиз ҳалол қилинди. Улардан ҳузурланишингиз сабабидан маҳрларини беринг. Бу фарздир. Фарз маҳрдан кейин ўзаро розилик ила келишганингиз гуноҳ эмас. Албатта, Аллоҳ билувчи ва ҳикматли зотдир. (Бу…\nislomobod Август 9, 2018 0 Изоҳ\nБисмиллаҳир Роҳманир Роҳим Ояти карима: Сен: “Албатта, мен агар Роббимга осий бўлсам, улуғ кун азобидан қўрқаман”, деб айт. Ал-Анъом сураси 15-оят. (Тафсири Ҳилолдан) Ҳадиси Шариф Абу Саъийддан ривоят қилинади: «Одам боласи тонг оттирса, унинг аъзоларининг барчаси тилга кириб: «Бизнинг ҳаққимизда Аллоҳдан қўрқ! Биз сенга боғлиқмиз. Тўғри бўлсанг, тўғримиз. Эгри бўлсанг, эгримиз», дейдилар». Термизий ривоят қилган.…\nislomobod Февраль 21, 2018 0 Изоҳ\nҲудҳуд. У қушларни кўздан кечириб: «Нега мен ҳудҳудни кўрмаяпман, балки у (берухсат) ғойиб бўлувчилардандир?! (Намл сураси, 20-оят). Бедана. Аллоҳ деди: «Эй, Исроил авлоди! Биз сизларга душманингиздан нажот бердик ва сизларга (Мусога Таврот нозил қилиш учун) Тур (тоғи)нинг ўнг томонини ваъдалашдик ва сизларга ширинлик ва беданалар ёғдирдик (Тоҳо сураси, 80-оят) Қарға. Шундан сўнг, Аллоҳ унга биродари мурдасини қандай кўмишни кўрсатиш учун ерни кавловчи…


Ўзгаларнинг сиздан кутган истакларини оқлашга ҳаракат қиласиз ва ўзингизни унутасизми? Бас қилинг, ана ўшанда ҳаётингиз бироз енгиллашади.\nҲаётни кўпинча ўзимиз мураккаблаштирамиз. Натижада зўриқиш ҳаётимизнинг бир қисмига айланади. Бироқ барини ўзгартириш мумкин: нимани қандай бажариш мумкин эмаслигини ёдда тутинг ва зўриқиш билан хайрлашинг.\n1. Мавҳум мақсадлар белгилаш\nМақсад вақт чекловлари ва аниқликни ҳисобга олган ҳолда белгиланмаган бўлса, унга эришиб бўлмайди. Нимадир қиляпсиз, аммо унинг натижаси кўринмаяпти. «Кўп пул хоҳлайман» - муваффақиятсиз мақсадга бир мисол. Агар катта мақсадни бир неча кичикларига ажратиб, устуворликларни белгиласангиз, омадга эришиш имкони бир неча марта ортади:\n«Мақсадим ойига 5 миллион сўм ишлаб топиш. Унга эришиш учун эса лавозимим кўтарилиши лозим. Бундай лавозимга кўтаришлари учун инглиз тилимни Upper Intermediate даражасига етказишим керак. Бунинг учун менга ярим йил керак бўлади».\nАна энди орзуингиз аниқ, ўлчанган ва устувор кўринишга эга бўлди – инглиз тили даражасини ярим йилда бир босқичга кўтариш.\n2. Барига ҳозир ва дарҳол улгуриш\n«Мен учун ҳозир нима аҳамиятга эга?» - айнан шу саволга жавоб бериб, ҳаётингизни устувор вазифага вақт қоладиган қилиб ташкиллаштиринг.\nТезкор вазифаларни муҳимидан ажратишни ўрганинг.\n3. Ўзингизни ўзгалар билан таққослаш\nСиз ва ўзгаларнинг мақсадлари, бошланғич маблағи, имкониятлари ва шахсий хусусиятлари турлича. Кўпинча ўзгалар билан солиштириш ўзингизга ачинишга олиб келади.\nТаққослашингиз мумкин бўлган ягона инсон бу – ўтмишдаги ўзингиз. Ўз муваффақият ва мағлубиятларингизга қараб йўналиш белгиланг. Хатоларни топинг ва улар устида ишланг.\n4. Фақат ўзгаларга ишониш\nАгар сиз учун бошқалар бажаришини кутиб ўтирсангиз, бунинг якуни ёқимли бўлмаслиги тайин. Сизга ёрдам қўлини чўзишга тайёр бўлган кишиларнинг борлиги яхши. Бироқ баъзида ҳодисалар сизнинг фойдангизга бўлмаслиги мумкин.\nҚийинчиликларни бир ўзингиз енгиб ўтишингизга тўғри келадиган вазиятларга тайёр туринг.\n5. Ўзгаларнинг истакларини оқлаш учун яшаш\nЯқинлар орзуларини амалга оширишга ҳаракат қилиб, ўзингизнинг мақсадларингизни унутиб қўясиз. Ахир сиз ўз ҳаётингизни яшашни истайсиз. Шундай эмасми?\n6. Ўзгаларни ўзгартиришга ҳаракат қилиш\nЎзгаларга ўзлари истагандек яшаш имкониятини беринг. Уларни ўзингизга мослаштиришга ҳаракат қилманг. Эҳтимол, бунга муваффақ бўларсиз, бироқ у сизга хурсандчилик олиб келмайди.\n7. Ҳис-туйғуларни ичда сақлаш\nСалбий ҳислар тўпланади ва зўриқишга олиб келади. Эртами, кечми улар ташқарига чиқади. Одамларга сизни хавотирга солаётган нарса ҳақида дарҳол айтинг. Агар зарур бўлса, руҳшуносга мурожаат қилинг. Бу –нормал ҳолат.Ўз туйғуларингиздан уялманг.\n8. Муаммоларни ҳал қилмаслик\nМуаммоларни тўпламай, қадам-бақадам, бирма-бир бартараф этиш осонроқ.\n9. Доимий равишда айбдорлик ҳиссини туйиш\nКеч қолсангиз, ваъдангизни бажармасангиз ноқулай ҳолатга тушасиз.\nБироқ айрим ҳолатларда айбдорлик ҳисси ташқаридан юқтирилади: «Сен менга ёрдам бермадинг. Ишончимни оқламадинг». Бу киши учун бошқариш усули, сиз учун эса – зўриқиш манбаи.\n10. Доим «ҳа» дейиш\nЧиройли рад этиш ҳам санъат. Бироқ уни ҳам ўзлаштириш лозим. Акс ҳолда иродасиз ходимга айланиб қоласиз.\n11. Майда нарсалар сабаб хавотирланиш\nАйрим кишилар майда нарсаларга катта эътибор қаратишади. Бу эса зўриқишнинг қўшимча манбаи. Агар муҳимни иккинчи даражалидан фарқлашга ўрганилса, бу одатни бартараф этиш мумкин.\n12. Тартибли одам бўлмаслик\nБу кун тартибига ҳам, столдаги тартибсизликка ҳам бирдек тегишли. Доимий равишда чексиз хаосда яшаш осон эмас. Шунинг учун ўзингизни тартибли бўлишга ўргатинг.\n13. Ўз-ўзига ишонмаслик\nЎз-ўзига ишонмаслик ва комплекслар – кўплаб салбий ҳолатларнинг сабаби. Жумладан, зўриқишнинг ҳам.\n14. Янгиликларни томоша қилиш ва ўқишга ўта киришиб кетиш\nСалбий маълумотларни фильтрлай олмайсиз. Шахсий муаммоларингизга глобал даражадагилари ҳам қўшилади. Бу эса зўриқишдан халос бўлишга ёрдам бермайди.\n15. Хобби ҳақида унутиш\nХобби зўриқишдан чалғишда ёрдам беради. Ўзингиз ёқтирган иш билан банд бўлганингизда ҳузур-ҳаловатга эга бўласиз.\n16. Жуда кўп вазифани ўз бўйнига олиш\nИмкониятларингизга ортиқча баҳо бермасликка ҳаракат қилинг. Ҳар бир кишининг ўз чегараси бўлади. Сиз ўз чегараларингизни ҳис қилишни ўрганинг.\n17. Доимий равишда кеч қолиш\nНафақат ўзгаларни уялтирасиз, балки ўзингизни ҳам зўриқишнинг қўшимча порцияси билан сийлайсиз. Виждонингиз қийналади. Айрим ишларни эртанги кунга қолдиришга тўғри келади.\nБелгиланган вақтда етиб келиш учун режаларга синчковлик билан аҳамият беринг.\n18. Ҳордиқ ҳақида унутиш\nДам олиш – муҳим. Акс ҳолда, ҳиссий ёниш содир бўлади. Барча тезкор ишларни якунлагач, ноутбукни ёпинг ва танаффус қилинг. Дам олиш кунларини ҳордиққа бағишлаш учун барча ишларни ҳафта давомида якунланг.\n19. Ўтмишни ўйлаб ачиниш\nЎтган ишга ачинманг. Энди ҳеч нарсани ўзгартира олмайсиз. Келажакда айнан шундай хатоларга йўл қўймаслик учун хулосалар чиқаришингиз мумкин.\nКиритилди: 07:20 07.12.2018. Ўқилди: 554 марта. Фикрлар сони: 0 та.


Ўзбекистонда 10 ойда неча сўмлик қурилиш ишлари бажарилгани айтилди\n11:51 / 21.11.2019\n2019 йилнинг январь-октябрь ойларида Ўзбекистон Республикасида жами 56,2 трлн сўм қурилиш ишлари бажарилган бўлиб, ўсиш суръати ўтган йилнинг мос даврига нисбатан 18,9 фоизни ташкил этди.\nДавстатқўм хабарига кўра, жорий даврда жами қурилиш ишлари ҳажми таркибида йирик қурилиш ташкилотлари томонидан бажарилган қурилиш ишлари ҳажми 13,2 трлн сўмни ташкил этди.\nЎтган йилнинг мос даври билан солиштирганда 6,2 фоизга кўп ишлар бажарилган бўлиб, жами қурилиш ишлари ҳажмидаги улуши ўтган йилдаги кўрсаткич даражасидан 2,7 фоиз пунктга камайган.\nКичик корхона ва микрофирмалар томонидан бажарилган қурилиш ишлари ҳажми жорий даврда қурилиш ишларини бажарган бошқа ташкилотларга нисбатан кескин ошганлиги кузатилди. Улар ҳиссасига жами қурилиш ишлари ҳажмининг 55,2 фоизи тўғри келиб, ўтган йилнинг мос давридаги кўрсаткичга нисбатан 4,5 фоиз пунктга кўпайди. Шунингдек, улар ҳиссасига тўғри келган қурилиш ишлари ҳажми ўтган йилнинг мос даврига нисбатан 29,0 фоизни ташкил этган ҳолда 31,09 трлн сўм миқдорида қайд этилди.\nНорасмий сектор ҳиссасига тўғри келган қурилиш ишлари улуши ўтган йилдаги кўрсаткичга нисбатан 1,9 фоиз пунктга камайиб, 21,3 фоизни ташкил этди ва 11,9 трлн сўм миқдорида қайд этилди. Ўтган йилнинг мос давридаги ҳажм билан солиштирганда 11,0 фоизни ташкил этгани кузатилди.\nДавлат мулкчилигидаги ташкилотлар томонидан жами 3,5 трлн сўм ёки 2018 йилнинг январь-октябрига нисбатан 52,9 фоиз қурилиш ишлари бажарилди, нодавлат мулкчилигидаги ташкилотлар томонидан эса 52,7 трлн сўм ишлар бажарилиб, ўсиш суръати 17,2 фоизни ташкил этди. Уларнинг республикадаги улушлари мос равишда 6,2 фоиз ва 3,8 фоизни ташкил этди.


02:46 13 Август 2020\n18:19 15.11.2019 Ҳавола олиш\nТОШКЕНТ, 15 ноя – Sputnik. Тошкентда яна бир йўл чизмаси синов тариқасида қўлланилмоқда, деб хабар қилмоқда ИИББ.\nЯнги чизма чорраҳа чегарасини белгилайдиган икки сариқ рангдаги чизиқларнинг кесишмаларидан иборат. Унинг талаби ўтган ҳафта пайдо бўлган вафель чизмаси билан бир хил – таъқиқловчи белги амал қилган чорраҳани банд қилмаслик.\nЧизма мавжуд чорраҳалар ҳаракат йўлагида тирбандлик ҳосил бўлган бўлса, ҳайдовчи чизма устида ҳаракатланмасдан тўхтайди ва орқадаги автомобилларни ҳам тўхташга мажбур қилади. Ушбу белгиларни жорий этишдан мақсад - йўллардаги тирбандликлар билан курашиш, - дейилган хабарда.\nТирбандликларга қарши курашиш учун бир нечта катта чорраҳаларда синов чизмаларидан ташқари ўнг томонга бурилувчилар учун “чўнтаклар” ташкил этилиб, чорраҳалардаги ҳолат янада енгиллашади.\nИИББ янги чизмаларга бугуноқ уларга амал қилишни бошлашни сўраймиз: бошқаларга ибрат бўлиш билан бирга тез орада юзага келган қулайликнинг гувоҳи бўласиз, дейилган хабарда.


Хотираларимдан. Мунаввар Қори (2)\nТошкентга (Бухородан) 1921 йил мартининг ё 17, ё 20 кунида қайтиб келдим. Кейинги куниёқ, Туркистон Марказий Ижроия Қўмитаси раёса-тига бордим. У ерда мени Халқ Маорифи Комиссарияти ҳузуридаги Илмий кенгашга ишга тайинлашди.\nУч-тўрт кун ўтгач, Мусо Бегиев билан Садритдинхонни учратиб қолдим, Садритдинхои Бухорога ташкилот низоми ва муҳрининг юборилмаганлигини эслатиб, шундай деди: «Менда ташкилотнинг муҳри ва низоми йўқ. Улар бошқа кишида эди. Шунинг учун уларни Сизга юборолмадим». Кейин у Мусо Бегиевга қараб кулиб қўйди. Бу менга шубҳали туюлди. Мен унга шундай деб маслаҳат бердим: «Ҳали ҳам кеч эмас, уларни топиб, Бухорога, Саъдулла Хўжага жўнатиш керак. Тошкент ўз ишини ташкилотнинг вилоят филиали сифатида давом эттираверади». Садритдинхон бунга рози бўлди. Садритдинхоннинг атрофида шубҳали кишилар — ЧК (фавқулодда комиссия — С. X.) айғоқчилари уймалашиб қолганлиги сабаб, у билан учрашишнинг иложи бўлмади. Унинг олдига боришга чўчидим. Бир неча кундан сўнг 30 март бўлса керак, мени қамоққа олишди. Қамалишимнинг сабабини мен бир ярим ойдан кейин Юсуфбек Курманбаев ва Ориф Каримовдан билдим. 1921 йил 1 декабрда мени озод қилишди. 23 декабрда бошқалар (Ю. Курманбаев, О. Каримов, Садритдинхон) устидан суд иши кўрилди.\nҚамоқдан чиққанимдан кейин Халқ маорифининг Эски шаҳар бўлимида коллегия аъзоси ва Ижтимоий тарбия бўлими мудири бўлиб ишладим.\n3—4 ой давомида менга ташкилот тўғрисида ҳеч ким ҳеч нима демади. 1922 йилнинг апрел ёки майида Акбар Шомансур менинг олдимга келиб, ташкилот ҳали ҳам ўз ишини давом эттираётганлиги, мен ҳам унинг сафида бўлишим зарурлигини айтди. Мен унга шундай дедим: «Бўлиб ўтган воқеадан (қамалганлигини назарда тутмоқда) кейин менда ҳеч қандай ҳафсала қолмади, шунинг учун мени ташкилот ишига аралаштирмаслигингизни илтимос қиламан» .\nКейинроқ худди шу таклиф билан Саидносир Миржалилов ҳам менга мурожаат қилди. Унга ҳам рад жавоб бердим. Ундан билдимки, ташкилот Акбар Шомансур раҳбарлигида ишлаётган экан. Унинг фаолияти ишлайдиган кишилар ва маблағ етишмаслиги сабаб, фақат жабрланган ташкилот аъзолари оилаларига баъзи ёрдамлар бериш билангина чекланиб қолибди. Шундай қилиб, то миллий чегараланиш ўтказилгунча ташкилот ишида бевосита иштирок этмадим. Шу сабабли ташкилотнинг бу давридаги иш фаолияти тўғрисида бирор нарса дея олмайман. Мен унинг фаолиятидаги ўзим иштирок этган баъзи бир ҳолатларгагина тўхталишим мумкин.\n1) 1922 йилда зиёлилар орасида алифбо ва имло тўғрисидаги масала кўтарилди, уларнинг бир қисми ўша даврда муомалада бўлган алифбо имлосини ислоҳ қилиш, бошқалари ўрталиқ нуқтаи назарда бўлса, қолганлари лотин алифбосига ўтиш тарафдори бўлдилар. Ниҳоят бу уч гуруҳ ўзаро шартнома тузиши билан алифбо ва имло тўғрисидаги келишмовчилик ҳал қилинди. Ўша пайтда оқсоқланиб турган маориф соҳасидаги ишларни умумий ҳамкорлик билан яхшилаш йўлида ҳамма гуруҳлар бирлашди (шартноманинг нусхаси менда сақланарди, у тинтув вақтида мусодара қилинган қоғозлар орасида бўлиши керак). Мавжуд муаммоларимизни ошкора қилмай, уйдаги гапни кўчага чиқармай «Ношри маориф» жамиятини  туздик. Олдин ташкил топган «Кўмак» бу жамиятнинг бўлимига айлантирилди. Ўз ўртамизда бироз миқдорда пул йиғиб, уни кўпайтириш мақсадида «Туркистон» ширкатига бердик. Кейинчалик ҳам тушган барча маблағ унга ўтказилиб турилди. Шокиржон Раҳимий «Ношри маориф»нинг раиси бўлди. Мен ўринбосар эдим. Саидносир Миржалилов хазинадор, Комил Алиев котиб эди. Жамият аъзоларининг кўпчилиги Эшон Хўжаев, Маннон Рамзи, Охунов каби коммунистлар бўлган, Муҳитдин Усмонов, Саидносир Миржалилов ва Толибжон Мусабоев жамиятга молиявий соҳада иш олиб бориш учун қабул қилинади. Озгина вақт ўтгач, бу жамиятга шубҳаланиш билан қараш бошланди ва бу кун сайин ортиб борди. Бу жамият номи остида қандайдир махфий ташкилот яширинган деган овоза тарқатилди. Мана бу тазйиқ туфайли «Ношри маориф»ни тарқатиб юборишга тўғри келди. Ҳақиқатда эса «Ношри маориф»нинг эски, умри тугаб қолган ташкилот билан ҳеч қандай алоқаси бўлмаган. Менимча, унинг биргина Саидносир Миржалиловдан бошқа бирорта ҳам аъзоси «Ношри маориф» ишида қатнашмаган. Хуллас, «Ношри маориф» ўзининг биринчи кунидан бошлаб маҳаллий аҳоли орасида маданий-маърифий фаолият кўрсатиш учун ташкил топган бўлишига қарамай, эски ташкилот туфайли қурбон бўлди.\n2) 1922—1923 йилларда ўқувчилар орасида Москва, Туркия ва Германияга ўқишга боришни хоҳловчиларнинг сони жуда тез ортиб кетди. Уларнинг бир қисми Турк МИҚ таклифи билан турли ўқув юртларига юборилади, қолганлари эса ўз ота-оналари бағрига қайтади. Ўз маблағи ва давлат хазинаси ҳисобига ўқишга кетолмаганлар ёрдам сўраб, турли хил шахс ва ташкилотларга мурожаат қила бошлайди. Бу вақтда уларга ёрдам бериши мумкин бўлган «Ношри маориф» ва «Кўмак» жамиятлари тарқатиб юборилган эди. Бир қанча ўқувчилар ёрдам беришимни сўраб менга мурожаат қилди. Буҳородалигимда Туркистон ва Бухоро ўқувчиларига ёрдам берувчи жамият ташкил этилган эди. Шу мақсад учун унинг ихтиёрида каттагина маблағ тўпланган эди. Ўқувчилар мендан ёрдам сўраганидан кейин 1922 ёки 1923 йили бу жамият орқали бир неча ўқувчиларга моддий ёрдам бериш умидида Усмон Афандига хат ёзиб, пул беришини илтимос қилдим. Хатни унга Лазиз Азиззода орқали юбордим. Уни йўдда қамоққа олишади, хат Усмон Афандига етиб бормайди.\n3) 1923 йили май ёки июнь ойида мен Тошкентга ўртоқ Оржоникидзе ва Элиаванинг келиши ва уларнинг мен билан кўришиш истаги борлиги тўғрисида хабарнома олдим. Белгиланган вақтда кўрсатилган маконга етиб бордим. У ерда ўртоқ Оржоникидзе, Элиава, Обиджон Маҳмудов, Саидносир Миржалилов гаплашиб ўтиришган экан, мен ҳам суҳбатга аралашдим. Обиджон Маҳмудов таниқли қизиқчи эди. У ўз ҳазиллари билан Оржоникидзе, Элиава кўнглини хушлар, улар эса тинимсиз кулишарди. Ўртоқ Оржоникидзе шундай деб савол берди: «Гапларга қараганда Тошкентда миллий ташкилот бор, шу тўғрими?» Маҳмудов жавоб берди: «ГПУ (Бош сиёсий бошқарма — С.Х.)нинг таъқиблари бизларни йўқ ва бўлмаган нарсаларни ҳам тан олишга мажбур этди. Ҳозирги пайтда миллий ташкилот йўқ, фақат миллий гуруҳ бор, холос».\n— «Унинг қанча аъзолари бор?» — деб сўради Оржоникидзе.\n— «Унда туб аҳоли ва ҳукумат аъзоларининг ҳаммаси аъзо бўлиб ҳисобланади» — деб жавоб берди Маҳмудов. Бундай жавобга албатта ҳамма кулди. Суҳбатда ҳамма саволларга Маҳмудов жавоб берди. Шунинг учун бутун суҳбат ҳазил-мутойиба тарзида ўтди.\nУйга кетиш олдидан, москвалик ўртоқларни Тошкент шаҳри четидаги боғлардан бирига меҳмон бўлишга таклиф қилдик. Бунга улар фақат бир шарт билан, яъни уларни бу ерда миллий гуруҳ аъзолари билан таништиришимиз эвазигагина рози бўлдилар. Учрашув куни ва соати белгиланди. Бу вақтда мен меҳнат таъти-лида бўлиб, Қибрайдаги собиқ Куринов боғида оилам билан дам олаётган эдим. Бу боғ «Туркистон» ширкати томонидан сотиб олинган эди. Ўртоқларни шу боққа таклиф этдик. Кўрсатилганлардан ташқари Тўрақулов билан Раҳимбоев ҳам таклиф этилди. Биринчи бўлиб, Маҳмудов ва Миржалилов келди. Меҳмонларга хизмат қилиш учун Асадилла Ҳожи Хоний, Нажмиддин Ш., Мираҳмадбой Убайдулла Қори Эрғозиев ва Салимхон Тиллахонов чақирилган эди...\nОржоникидзе ва Тўрақулов бизга нотаниш яна бир киши билан келди. Оржоникидзе автомобилдан туша солибоқ Маҳмудовдан «миллий гуруҳ аъзолари тўплан¬дими?» — деб сўради. Маҳмудов «ҳа, йиғилишмоқда», — деди. «Раисни сиз ўзингиз олиб келдингиз», дея Тўрақуловни кўрсатди. Бир оздан сўнг Раҳимбоев кедди, уни Маҳмудов «миллий гуруҳнинг котиби» дея таништирди. Шундай қилиб бу гал ҳам суҳбат ҳазил-мутойиба билан ўтди. Оржоникидзенинг «гуруҳнинг ҳамма аъзолари йиғилдими?» деган саволига Маҳмудов, «мана булар энг фаоллари» деб, ўзини, Тўрақуловни, Раҳимбоевни, Миржалиловни ва мени кўрсатиб жавоб берди. Умуман, ҳазил билан бошланган суҳбат шу руҳда беш соатларча давом этди. Маҳмудов билан Оржоникидзе ўртасидаги қуйидаги суҳбат бўлди:\nОржоникидзе: — «Сиз Фарғонада босмачилик қачон тугайди деб ўйлайсиз?» Маҳмудов: — «Сиз мени вазир қилиб тайинлаган куни, акс ҳолда ҳеч қачон тутамай-ди». Оржоникидзе: — «Агар тугамаса, биз у ёққа бир дивизия юборамиз, у бутун Фарғонани текис қилади-қўяди». Маҳмудов: — «Сиз бир дивизия юборсангиз, мен босмачилар сонини икки дивизияга етказаман». Оржоникидзе кетиш олдидан миннатдорчилик билдир-ди. Маҳмудов шундай деди: — Бизда мана шундай мақол бор: «Бировдан туя сўрасанг, у қўрққанидан бия беради», биз ҳам сиздан кўп сўраймиз, озгинаги-на берсангиз шунга ҳам хурсанд бўлаверамиз. Оржоникидзе унинг елкасига қоқиб: «Нима керак ўзи. Қанча керак бўлса, тортинмай сўрайвер», — деди.\nШундан сўнг меҳмонлар кетди. Боғда Тўрақулов, Раҳимбоев, Маҳмудов ва Саидносир қолди.\nУлар биргаликда талабнома ёзишди. Уни Раҳимбоев ёзди, Тўрақулов таҳрир қилди. Кейинги куни хатни Маҳмудов миллий гуруҳ номидан ўртоқ Элиавага берганини билдим. Унинг мазмуни ҳозир эсимда йўқ. Умуман, талабнома яхши ўйланмай, ўша учрашув таассуроти остида шоша-пиша, Обид Маҳмудов айтиб туриб ёздирган эди. Бу вақтда Маҳмудоғ билан Саидносирнинг («Миллий иттиҳод») ташкилот фаолиятидан кўнгли совиб, у билан алоқани уза бошлаган эди, шунинг учун ҳам суҳбат чоғида ташкилот ҳақида бирор нарса дейилмади.\n1929 йил 24 декабрь\n...5. 1923 йилнинг охирлари бўлса керак, бир куни Бош вақф бошқармасидан шаҳарга кетаётганимда бир паст бўйли ёш йигит кузатувида Мансурхон Афғонистон консулхонасидан чиқиб қолди. Мен Мансурхон билан сўрашдим. У менга ёш йигитни афғон бош консулининг вактинчалик ўринбосари деб таништирди. Ёш йигитнинг айтишича, у бу ерда (афғон) консули кетмасидан олдин котиб ёки ўринбосар бўлиб ишлаган.\nУлар билан биргаликда Ўрда томонга қараб кета бошладим. Йўл-йўлакай мен у йигит билан фақат маориф ишлари ва вақф бўлими ҳақида гаплашиб кетдим. У менга Афғонистондаги аҳвол, яқин орада у ерда Миён Бузрук ва Жамол Пошо билан танишгани ҳақида сўзлаб берди. Шу билан бирга у мендан маҳаллий зиёлиларнинг миллий ташкилотлари ҳақида сўради. Бу пайтда бизда бу иш қарийб тугатилган эди. У бунинг сабаби билан қизиқди. Мен, биринчидан, сармоя, иккинчидан, қобилиятли фаол кишилар йўкдигини тушунтирдим. Шунингдек, бу соҳада бизга ёрдам берадиган бирорта ҳам қўшни давлат йўқлигини қўшиб қўйдим. Шунда у жуда ҳам ўпкаланди-да, бироз қизариб, шундай деди: «Агар маҳаллий зиёлилар миллий ташкилот ишларини давом эттириш мақсадида консулхонага моддий ёрдам сўраб мурожаат қилсалар, уларнинг илтимосини Қобулга юборган бўлур эдик, шунда у ердан моддий ёрдам келиши мумкин. Ҳозиргача консулхонага бу тўғрида бирорта ҳам ариза ёзишганича йўқ. Бу ерда қўшни давлатлар эмас, балки ҳаммасига ўзларингиз айбдор, сиз улардан ноўрин гина қиляпсиз».\nШундан кейин мен у йигитни учратмадим (даво-мини ўқиб бўлмади). Қатъий шуни айтаманки, ташкилот ўз фаолиятининг бошидан то охиригача афғон ҳукуматидан бирор танга ҳам ёрдам олгани йўқ.\n6. 1924 йили Убайдуллахўжа келганидан кейин икки марта йиғилиш чақирилди... Бу йиғилишларда Убайдуллахўжа Россияда қандай ҳаёт кечирганлигини сўзлаб берди. Шундан сўнг қатағонга учраганларга ёрдам бериш учун фонд ташкил этиш бўиича комиссия тузилади. Бу комиссия савдогарлардан ҳайрия йиғади. Муҳитдиновлардан тузуккина ёрдам тушади .\nЙиғилган пуллар, улардан тушган фойда эвазидан қатағонликка учраганларга ёрдам бериб туриши шарти билан «Туркистон» матлубот жамиятига топширилади. Бироқ менга жами тўпланган пулнинг миқдори, ундан жабрланганлар учун қанча ажратилгани маълум эмас. Худди шунингдек, мен Содирхон ёки бошқа қочоқларга қанча пул ажратилганлиги ҳақида ҳам ҳеч нима эшитмаганман . Аммо Содирхон ва Лазиз Азиззодага тўпланган пулдан бир қисми юборилганлигини аниқ биламан.\n1924 йилда бўлиб ўтган йиғилишларга эски «Тараққийпарвар» ташкилотида бўлган жуда ҳам ишончли кишиларгина чақирилган эди. Содирхон томонидан «Миллий иттиҳод» ташкилотига жалб қилинганлардан бирортаси ҳам таклиф этилмади, чунки уларнинг кўпчилигига ишонч йўқ эди. Бу йиғилишларда менимча, ташкилотни қайта тузиш ва ишни давом эттириш масаласи муҳокама қилинмади, сабаби, тўпланганларнинг ҳаммаси ташкилот ўз ишида муваффақият қозонишга ишончи қолмаган, ҳафсаласи пир бўлиб, тушкунликка учраган кишилар эди.\n7. 1924 йили газеталарда миллий қайта чегараланиш ҳақида хабарлар пайдо бўлиши билан бу сиёсатдан хабари бўлган ва бўлмаган ҳамма кишилар орасида муҳокама предметига айланади. Икки-уч кишидан гуруҳ-гуруҳ бўлиб, қайта чегараланиш масаласи қизғин муҳокама қилинди. Улар ўз фикр, мулоҳаза ва хулосаларини баён қила бошлайдилар.\nМаҳаллий зиёлиларнинг кўпчилиги, улар фирқа аъзоси бўлиш бўлмаслигидан қатъи назар қайта чегараланишга ижобий муносабатда бўлмадилар. Баъзи бировлар бу Москванинг сиёсати бўлиб, биздан Бухоро ва Хоразмни ажратиш мақсадини кўзламоқда деса, бошқалар эса бу сиёсат билан Англия Ҳиндистонни бошқариш учун унинг аҳолисини кичик миллий бўлакларга бўлиб ташлаган сиёсат ўртасида айнан ўхшашлик борлигини айтдилар.\nБухоро зиёлилари орасида Бухоро ва Хоразм мустақиллигини йўқотишидан қайғурганлар кўп бўлди. Қозоқ зиёлилари ҳам келажакда Қозоғистон ва Қирғизистондаги бўш ерларга рус кўчманчилари олиб келиб жойлаштирилишидан ташвишга тушдилар. Ўзбек зиёлилари маҳаллий ҳунармандлар завод ва фабрикаларга бардош беролмай, ҳунармандчиликни ташлаб, деҳқончиликка ўтишга мажбур бўлиши, Туркистондаги хамма деҳқонларни ҳосилдор ерлар билан таъмин этиб бўлмаслиги ва ишсизлик пайдо бўлиши муқаррарлигидан хавфсираганлигини билдирди. Бундан ташқари, улар савдогарлар учун бозор кераклигини ҳам айтадилар. Суғориш ишини ривожлантириш, янги завод ва фабрикаларни қуриш йўли билан ишсизликнинг тугатилишига рози бўлса-да, улар бу режани яқин орада амал¬га ошишига ишонмадилар. Шу билан бирга улар (ўзбек зиёлилари, жадидлар) нинг баъзи бирлари қайта чегараланиш пахтачилик билан банд бўлган ва ўтроқ ҳаёт тарзига эга Ўзбекистон деҳқонларининг Туркманистон ва Қозоғистонга нисбатан иқтисодий ва марказий жиҳатдан тезроқ ривожланишини айтиб, бир-бирларини тинчлантира бошладилар ҳам, чунки МҚ миллий чегараланишни зарур деб билган экан, у буни ҳар қандай қаршиликка қарамай амалга ошириши аниқ эди. Шунинг учун бунга қарши бўлиш фойдасиз ҳисобланарди. Яхшиси, бу масаланинг ижобий томони билан машғул бўлиш ва уни амалга оширишга интилишдан бошқа йўл йўқ эди. Зиёлиларнинг кўпчилиги худди шу фикрда бўлди. Шунинг учун ҳам бу шу масаладаги бошқа фикрлардан устунликка эга бўлди.\nХудди шу пайтда бир куни мени Бельский (ОГПУ бошлиғи) чақириб бир неча саволларни берди. Ҳеч нарсани яширмай туриб, унга зиёлилар қайта чегараланиш ҳақидаги масалани маъқулламаётганлиги ва унинг сабабларини тушунтирдим. Шунда у мендан зиёлилар қайта чегараланишга қарши норозилик чиқишини уюштирмайдими, деб сўради. Мен қатъий равишда норозилик чиқиши мумкин эмас, деб айтдим. Мен ўз жавобимни зиёлиларнинг юқоридаги кўпчилиги фикрига суянган ҳолда айтдим. Ўзим ҳам айнан шу фикрда эдим. Менинг фикрим исботланди: зиёлилар ҳеч қандай қаршилик кўрсатмади, ҳукумат шундай катта ишни жуда хотиржамлик билан амалга оширишга муваффақ бўлди.\nСуҳбат вақтида ўрт. Бельский менга ер етишмаслиги масаласини суғориш ишларини ривожлантириш, ишсизликни тугатиш масаласини эса, янги завод ва фабрикаларни ташкил этиш йўли билан ҳал қилинишини айтган эди. Очиғини айтганда, мен бу фикрга фактлар асосида ишонч ҳосил қилдим.\nМана шу 1924 йилдан мен ўзимнинг сиёсий ва ташкилотчилик ишларига қобилиятим йўқлигини сезган ҳолда, бу ишлардан воз кечиб, ўқитувчиликка ва китоблар ёзишга киришдим .\nТашкилотнинг тузилганлиги, унинг мақсади ва вазифалари\n1. «Тараққийпарварлар иттиҳоди» ташкилоти ўз олдига маҳаллий аҳолининг қуллиги ва нодонлигига қарши курашиш мақсадида феврал инқилобидан сўнг жабрланган тараққийпарварларни бирлаштириш вазифасини қўйган эди.\nБокуни турклар эгаллаб олиши билан ташкилот номидан «парвар» сўзи олиб ташланади. У «Иттиҳоди тараққий» деб номлана бошланди. 1919 йилдаги январ воқеасидан  кейин бу ташкилот учун ҳожат қолмади ва тарқатилди. Бу тўғрида сизга  ўзимнинг олдинги ёзишларимда маълумот берган эдим...\nАгар бу сизни қониқтирмаган бўлса, унга қўшимча қуйидагиларни кўрсатишим мумкин: 1) «Иттиҳоди тараққий» ташкилоти тузилишида унга 7 киши кирган эди. Шундан иккитаси Усмонбек ва Ҳайдар Афандилардан иборат турклар, иккитаси тошкентликлардан мен ва Содирхон, биттаси самарқандликлардан Беҳбудий, биттаси туркман зиёлиларидан Хон Явмудский, биттаси қозоқлардан «Алаш» номли қозоқ газетасииинг муҳаррири (фамилияси эсимдан чиқибди) эди...\n2) Ташкилот («Иттиҳоди тараққий»)нинг тузилиши тўғрисида: Низомга кўра ташкилот қуйидаги қўмиталардан иборат: Тошкентда Марказий Қўмита, вилоятларда вилоят қўмиталари, унча катта бўлмаган шаҳарларда бўлимлар, қишлоқларда — бўлимча (подотдел)-лар. Ҳамма қўмита, бўлим ва бўлимчаларнинг ҳар бири уч киши — раис, раҳбар ва хазинабонлардан иборат бўлган. Раис ҳамма ишларга жавобгар бўлган. У ўз хоҳиши бўйича ўзига раҳбар хазинабон белгилайди. Аъзоларнинг ҳаммаси фақат раҳбар билангина муомалада бўлган. Уларга раис ва хазинабоннинг исм-шарифлари ҳам билдирилмаган. Умуман, қўмитада раис қилиб Усмонбек ва раҳбар бўлиб Ҳайдар Афанди сайланган.\nИш билан жуда банд бўлганлигимни баҳона қилиб, хазинабонликка рози бўлмадим. Кейин раисдан ўз хоҳишига кўра мажбурий равишда бизлардан биримиз мени ёки Садритдинхонни хазинабон қилиб танлаши илтимос қилинди. У Садритдинхонни танлади.\nУюшма (ташкилот) тузишни Самарқандда Беҳбудийга, Фарғонада Мирзоҳидга, Туркманистонда Хон Явмудскийга, Еттисувда («Алаш») қозоқ газетасининг муҳарририга топширилади. Бу вақтда (Файзулла) Хўжаев Ленинградда эди. Бу йиғилишдан бир оз вақт ўтгач октябр инқилоби юз берди.\nКейин мухторият («Туркистон мухторияти») билан боғлиқ воқеалар бошланди, оқибатда ўз ходимларимиздан ажралиб қолдик. Шу сабабли Усмонбек йиғилиш чақирди, унда Убайдулла Хўжаев, Саъдулла Хўжа, Отахон Содирхон, мен, Ҳайдар ва яна уч киши қатнашди. Ҳамма номма-ном ташкилот аъзоси бўлиб ёзилади. Бу ё 17, ё 18 йилнинг охирларида бўлиб ўтади. Шундан кейин ташкилот жонлана бошлайди ва сон жиҳатидан ўса боради.\n3. Ташкилотга кирувчилардан «Тараққийпарвар»га ишонч бўлиши ҳамда ҳеч қандай иккиланмасдан, жони ва молини ҳам аямасдан топшириқни бажариш талаб этилади. (Ташкилотга) аъзо бўлувчилар қўлида Қуръони Карим ва револьверни ушлаб туриб қасамёд қилади.\nОрадан 3—4 ой ўтгач, Усмонбек қамоққа олинади, унинг ўрнига раис этиб Юсуф Зиябек тайинланади. Шу вақтда руҳонийлар ўзларининг икки вакили — Нуритдинбек ва Худоёрхоновни Туркияга юбораяпти, деган гап тарқалади. Бу хабарнинг овозаси Юсуф Зиябекка етиб бориши билан, у шошилинч равишда мажлис чақиради. Унда мен, Саъдуллахўжа ва бошқа бир неча кишилар қатнашдик. Мажлисда Юсуф Зиябек ўз тахминларини айтди. Унингча, руҳонийларнинг Англия билан алоқаси бор. Агар олдин бўлмаган бўлса, улар энди ўз делегатлари орқали алоқа боғламоқчи. Англия эса Туркистонга кўз қирини ташлаб турибди. Шунинг учун ҳам делегатлар таркибига эски хон уруғидан Нуритдинбекни киритганлар.\nЮсуф Зиябек тушунтирдики, агар Туркистон Англия қўлига ўтиб қолса, унда озод бўлиш учун ҳеч қандай умид қолмайди. Шунинг учун у тезликда руҳонийларнинг делегатларига қарши «Тараққийпарвар» номидан Туркияга ўз делегатларимизни юборишни таклиф этади. Буни у жуда жадаллик билан амалга оширишни, акс ҳолда эса вақтдан ютқазиб қўйилишини таъкидлайди.\nСодирхон ва Саидносир (Миржалилов) вакил қилиб танланади. Раис маслаҳатлашиб олганидан кейин руҳонийлар делегатларига қарши ҳаракат режасини эълон қилишга ваъда беради. Шу билан бирга раисга Туркистон мухториятига ёрдам бериш, Туркистонга ўқитувчилар юбориш ҳақида Туркия ҳукуматига қандай қилиб мурожаат қилиш масаласини ҳам ўйлаб кўриш топши-рилади.\nШундан сўнг, орадан кўп вақт ўтмай, руҳонийлар делегатлари орқасидан «Тараққийпавар» делегатлари ҳам йўлга чиқади. Уша вақтда ҳақиқатдан ҳам Туркистонга Англия таъсирининг хавфи кучли эди.\nДелегатлар Истамбулга «Тараққийпарварлар» ҳуку-мати ағдарилган ва Истамбул овруполик империалистлар томонидан ишғол қилинган бир пайтда етиб келади. (Бу ердаги) «Тараққийпарвар» бошлиқлари эса қочиб кетган эди. Шу сабабли бизнинг делегатлар Юсуф Зиябек назарда тутган одамларни топа олмасдан, ҳеч қандай натижасиз қайтиб келади . Рухонийларнинг делегатлари ҳақида бирор хабар олганим йўқ.\n4. «Тараққийпарвар» ташкилотининг асосий вазифаси Туркистон аҳолисини қуллик ва нодонликдан озод қилишдан иборат бўлган. Умуман, ташкилот ва унинг бошлиқпари бу вазифани шўро ҳукумати яшаб қолса, у орқали амалга оширилишига шубҳаланмас эди. Шунинг учун ҳам унинг яшаб қолишини чин юракдан хоҳлайди. Ҳатто ташкилот аъзоларининг вазифйларига шўро ҳукуматини ҳимоя қилиш киритилган эди. Унга нисбатан ўша вақтда иккиланиш ҳам бор эди, чунки у ҳар томонлама душманлар қуршовида бўлган. Шўро ҳукумати тугатилиб, унинг ўрнига оклар ёки меньшевиклар ҳукумати келади, Туркистон яна олдингидек нодонлик қўлида қолади, деган шубҳалар ҳам бор эди. Туркистон Англия қўлига тушиб қолиш хавфи ҳам йўқ эмас эди.\nБулар бизни ташвишлантиради, шунинг учун ҳам ташкилот фаолиятини кучайтириш, шўро ҳукуматидан фойдаланиб қолишга қарор қилдик. Шўро ҳукумати миллий мухторият тарафдори, Туркистонни кенг мухгорият бошқарув аппарати билан таъминлайди ва буни қўшни давлатлар томонидан тан олдиришга муваффақ бўлади, деган умидда эдик. Бордию, шўро ҳукумати йиқиладиган бўлса, унинг ўрнига чиқади деб тахмин қилинган меньшевиклар ёки оқлар билан курашишга тайёр бўлиш, Туркистон мухториятини қутқариш керак эди. Агар шўро хукумати ўзини тутиб қололса, ташкилотнинг мақсади Туркистонни маданий тараққиётга олиб чиқиш, Туркистон аҳолиси ҳуқуқини овруполикларники билан тенглаштириш, шу билан бирга мустамлакачилик унсурлари қолдиқлари ва уларнинг тарафдорлари бўлган эски бой ва руҳонийлар билан кураш олиб боришдан иборат бўлмоғи керак эди.\nКелажакда аҳолининг маданий тараққиётига қараб, шўро ҳукумати берган ўша мухториятни кенгайтиришга, (бошқарув) аппаратини маҳаллийлаштиришга ҳаракат килиш. «Иттиҳоди тараққий»нинг мақ¬сад ва вазифаси мана шулардан иборат эди. Менимча, буни «Иттиҳоди тараққий»нинг ҳамма фирқали ва фир-қасиз аъзолари тасдиқлайди.\n5. Содирхон ҳеч қандай натижасиз қайтиб келганидан кейин Зиябек ўша олдинги мақсад бўйича энди Истамбулга ўта кучли миссия (махсус топшириққа эга бўлган вакилларни) юбориш масаласини кўтарди. Унга тошкентликлардан Убайдуллахўжа (Асадуллахўжаев), Саидносир (Миржалилов), самарқандликлардан Беҳбудий, Мардонқул ва яна бир киши киради. Охирги уч самарқандлик йўлда Бухоро амири (одамлари.) томонидан ушлаб олиб ўлдирилади . Убайдулла Москвада, Саидносир эса Тифлисда яширинишга муваффақ бўлди. Кейин уларнинг иккаласи ҳам қайтиб келади. Кўрсатилганлардан бирортаси ҳам Туркияга етиб боролмайди. 1919 йил январь воқеасидан сўнг большевой фирқаси мустаҳкамланиб олгач, ташкилотнинг кўпчилик аъзоларида қўмитага бўйсуниш пасая бошлайди. Фирқа (большевой) ҳамма ишни ўз қўлига ола бошлайди, ташкилот қўлида эса ҳеч нима қолмайди. Маҳаллий зиёлиларнинг қарийб ҳаммаси шўро иши билан машғул бўлади, натижада ташкилот ўз ходимларидан ажралиб қолади. Бунинг устига Туркиядаги «Иттиҳоди тараққий» ташкилоти ҳам тарқатиб юборилади.\nБуларнинг ҳаммаси Зиябекни ташкилотни тарқатиб юборишга мажбур қилади. Бу ташкилотнинг ўрнига бошқа, «Бирлик» ташкилоти тузилади. Унинг мақсади ёшларни фирқага жалб этишдан иборат бўлди.


Асрий муаммо яна хуруж қилди. АҚШда нималар бўлмоқда? – КУН УЗ\nГлавная / Жаҳон / Асрий муаммо яна хуруж қилди. АҚШда нималар бўлмоқда?\nanvarj63 01.06.2020\tЖаҳон, Сиёсат Comments Off on Асрий муаммо яна хуруж қилди. АҚШда нималар бўлмоқда? 26 Показы\nИлон Маск ва жамоаси коинотга фазогирларни юборган бир вақтда АҚШ бошқа муаммо гирдобига ўралашиб қолди. «Сеҳрли диёр»да одамлар яшай бошлагандан буён мавжуд бўлган ирқчилик можароси яна хуруж қилди. Бу гал аҳвол жуда жиддий…\nНамойишлар бутун мамлакат бўйлаб давом этмоқда ва норозилик кайфиятидаги америкаликлар Вашингтондаги Оқ уй биносигача етиб боришди. АҚШ ҳукумати биноси олдида полиция билан тўқнашувлар ҳам кузатилди. Одамлар Оқ уй олдида «Нафас ололмаяпман» (I can’t breath) сўзлари ёзилган баннерлар илишди. Барча намойишчилар айнан мана шу ёзув туширилган баннерларни кўтаришмоқда, чунки Жорж Флойд ўлимидан аввал полициячидан уни қўйиб юборишини ўтиниб сўраб, нафас ололмаётганини, бўғилиб қолганини айтган.\nТвиттер ва Трамп ўртасидаги можаро намойишлар фонида яна диққат марказида бўлди. Президент агар Миннеаполисда намойишлар тўхтамаса, у ерга ҳарбийларни юборишини твиттерда эълон қилди: «Норозилик бошланаса, отишма бошланади», деб ёзди хусусан Трамп. Кўп ўтмай твиттер бу постни кўринмайдиган қилиб қўйди ва ўрнига «Бу твит твиттернинг зўравонликни қўллашга қарши қоидасига зид» ёзуви пайдо бўлди.\nПред. «Ҳали инсон ракеталаримизда Марсга парвоз қилади» — SpaceX’нинг бош мақсади\nСледующая Чашма булоғи панжара билан ўралади, Сўх–Риштон йӯлини очиш масаласи кўриб чиқилади


Ўзбекистондаги энг баланд бино қурилишига доир янги тафсилотлар маълум бўлди | www.ziyouz.uz\nБош саҳифа ЯнгиликларЎзбекистондаги энг баланд бино қурилишига доир янги тафсилотлар маълум бўлди\nЎзбекистондаги энг баланд бино қурилишига доир янги тафсилотлар маълум бўлди\nЧоп этилган 29.08.2019 29.08.2019 МуаллифС.Салим\nЎзбекистон ва Туркия ҳамкорлигида бунёд этилаётган, нафақат мамлакат, балки минтақадаги энг баланд иншоот бўлиши кутилаётган мажмуа “Nest One” деб номланади. Бу ҳақда 29 август куни Тошкентда бўлиб ўтган матбуот анжуманида маълум қилинди.\n“Tashkent City” халқаро ишбилармонлик марказидаги осмонўпар иншоот Ўзбекистоннинг “Murad Buildings” ҳамда Туркиянинг “Özgüven” компаниялари томонидан қурилмоқда.\nМатбуот анжуманида “Murad Buildings” компанияси асосчиси Мурод Назаров, “Özgüven” ширкати бошқарув раиси Ўзгур Ўзгувен (Özgür Özgüven) ҳамда Özgüven Architecture меъморчилик бюроси раҳбари Угур Ўзгувен (Uğur Özgüven) бир ярим гектар майдонни эгаллайдиган иншоот қурилишига доир янги тафсилотларни маълум қилдилар.\nҚайд этилишича, иншоот номи (Nest One) “осмон барча учун” концепиясидан келиб чиққан бўлиб, мажмуа у ерда яшовчилар ва меҳмонлар учун фароғат маскани – шинам ва тинч “уя” вазифасини ўташи кўзда тутилган.\nТадбиркор Мурод Назаров Nest One мамлакатдаги энг баланд бино бўлиб қолмай, жаҳон стандартларига жавоб берадиган мукаммал инфратузилмага эга бўлишини қайд этди.\n“Murad Buildings” компанияси асосчисига кўра, мажмуа нафақат хонадонлар, балки анжуман заллари, кинотеатр, ҳаммом ва сауна, сузиш ҳавзаси, кутубхона, меҳмонларни қабул қилиш жойи каби 33 жамоат масканидан таркиб топади. Дейлик, 40 квадрат метр майдонни эгаллаган бир хонали хонадонни сотиб олган мижоз ана шу 33 жамоат масканидан фойдаланиш имконига эга бўлади.\nÖzgüven Architecture меъморчилик бюроси раҳбари Угур Ўзгувен иншоотни лойиҳалаш жараёни хусусида сўзлаб берди.\n“Биз бинони модерн стилида лойиҳаладик: унинг дизайн ва шакллари кўзни қувнатадиган эркономикани ва эстетикани таъминлайди. Nest Onе’да ҳатто майдони кичик хонадонни сотиб олар экансиз, нафақат тураржой маконига, 5 юлдузли меҳмонхона даражасидаги қулайликларга ҳам эга бўласиз”, – деди Угур Ўзгувен.\n“Özgüven” ширкати бошқарув раиси Ўзгур Ўзгувен иншоотнинг қурилиши, хусусан, хавфсизлик ва зилзилабардошликни таъминлаш борасидаги тажриба ва изланишлар ҳақида сўзлаб берди.\n“Бинонинг барча конструкциявий ҳисоб-китоблари, шунингдек, ер силкинишларида мустаҳкамлигини синаш ишлари тугалланди. Истанбул университетидаги тажрибалар бино 9 балгача зилзилага бардош беришини кўрсатди”, – деди “Özgüven” ширкати бошқарув раиси.\nТаъкидланишича, иншоот лойиҳаси жаҳон меъморчилигининг илғор тажрибасини ўрганган ҳолда ишлаб чиқилди ва бу жараёнда дунёнинг 500 дан ортиқ эксперти иштирок этди.\nТуркиялик ака-ука ишбилармонлар аждодларининг тарихий ватани – ота юртда амалга оширилаётган бунёдкорлик лойиҳасида қатнашаётганидан мамнун эканини алоҳида таъкидладилар.\nДастлабки лойиҳада бино 215 метр бўлиши белгиланган эди. Қайта ҳисоб-китоблардан кейин бино баландлиги 266,5 метрга етказилди. 150 миллион долларлик лойиҳа қурилиши 2021 йилнинг декабрида якунланиши режалаштирилган. Осмонўпар бинода “люкс” тоифали 746 та хонадон қурилади. Nest Onе мажмуасида қурилаётган кўчмас мулкни сотиш жорий йил 14 сентябрдан бошланади.\n← Аввалги Аввалги Мансурхон Тоиров. Нанотехнология – тириклик тилсимининг калити\nКейинги → Кейинги: Наби Жалолиддин. Чувалчанг ёққан кеча (ҳикоя)


Беш юлдузли карантин: Ўзбекистонда карантинни меҳмонхонада ўтказишга рухсат берилади\n11:58 23.06.2020 (Янгиланган 12:03 23.06.2020)\nЎзбекистонда карантин назорати даврини ўтказиш мумкин бўлган меҳмонхонлар рўйхати ва карантинни меҳмонхонада ўтказиш тартиби белгиланади.\nТОШКЕНТ, 23 июн - Sputnik. Эпидемиологик вазият нохуш бўлган хорижий давлатлардан Ўзбекистонга келган фуқаролар 14 кунлик мажбурий карантин даврини меҳмонхонада ўтказиши мумкин бўлади деб хабар қилмоқда Ўзбекистон Соғлиқни сақлаш вазирлиги.\n"Эндиликда юқоридаги тоифа давлатлардан Ўзбекистонга кириб келаётган фуқаролар ўз хоҳишига кўра 14 кунлик карантин муддатини давлат томонидан бепул таъминланадиган карантин марказларида ёхуд ҳақини тўлаган ҳолда меҳмонхонада ўтказиши мумкин бўлади", - дейилган хабарда.\nУшбу чорда фуқаролар учун қўшимча қулайлик яаратиш мақсадида амалга оширилмоқда. Албатта, фуқаролар учун 14 кунлик карантинни карантин марказларида бепул ўтказиш ҳуқуқи ҳам сақланиб қолинади.\nФуқаролар карантин назорати даврини ўтказиши мумкин бўлган меҳмонхоналар рўйхатини Туризмни ривожлантириш давлат қўмитаси ва Санитария-эпидемиологик осойишталик агентлиги томонидан шакллантирилади.\nЭслатиб ўтамиз Тошкентда аниқланган коронавирус ҳолатлари кўпайиши муносабати билан айним кўчаларда блокпостлар фаолияти қайта тиклангани, карантинга олинган фуқароларнинг уйи олдида 24 соатлик навбатчилик ташкил этилиши белгилан эди.\nТОШКЕНТ, 3 авг — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nПандемия шароитида дафн маросимларини қандай ўтказиш лозим\nЯнги касалланиш ҳолатларининг 117 нафари Тошкент шаҳрида, 114 нафари Тошкент вилоятида ҳамда 7 нафари Андижон вилоятида тана ҳарорати кўтарилганлиги сабабли профилактика мақсадида ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 331 нафар бемор тузалиб, ўз уйларига кузатилди. Республика бўйлаб жами соғайганлар сони 16 838 нафарга етди.\nАйни пайтда 9 071 нафар беморга белгиланган стандартлар бўйича даво чоралари кўрилмоқда.\nКун давомида тўрт бемор – Тошкент вилоятида 60 ёшли аёл ва 67 ёшли эркак, Тошкентда 69 ёшли ва 49 ёшли аёллар вафот этди.\nУларга “COVID-19” инфекциясининг ўта оғир кечиши, икки томонлама пневмония ташхиси қўйилган. Ҳамроҳ касалликлар (юрак ишемик касаллиги, стенокардия, гипертония, қандли диабет) билан ҳам оғриган. Ўтказилган реанимацион муолажаларга қарамасдан беморлар ўткир юрак қон-томир, нафас ва полиорган етишмовчилиги\nдан вафот этган.\nЎзбекистонда жами 157 киши пандемия қурбони бўлди.\nДафн маросимини ўтказиш тартиби\nЎзбекистон мусулмонлари идораси Уламолар кенгаши аъзоси Мирзамақсуд Алимов пандемия шароитида дафн маросимини ўтказиш тартибини маълум қилди.\nУнинг сўзларига кўра, оммавий дафн маросимлари вирус тарқалиши учун қулай фурсатдир. Дафн маросимларида кўпчилик йиғилмаслиги лозим.\n“Дафнга келганлар ижтимоий масофа – 1,5 метр оралиқни сақлашлари, тиббий ниқоб ва қўлқоп тақишлари, антисептик воситалар билан қўлларини тозалаб туришлари керак. Ўзаро кўришишни вақтинча тарк этиш муҳим”, - деди у. Бу ҳақда тўлиқ.\nОТБ кредит маблағи\nОсиё тараққиёт банки (ОТБ) Ўзбекистоннинг соғлиқни сақлаш соҳасидаги фавқулодда вазиятларга, жумладан, коронавирус пандемиясига барқарорлигини ошириш учун 100 миллион доллар миқдорда қарз маблағларини ажратишни маъқуллади. Лойиҳа доирасида COVID-19 га тест олиш, ташхис қўйиш тизимини яхшилаш режалаштирилмоқда.\nДунё бўйлаб инфекцияни юқтириб олган кишиларнинг сони 18 миллионга етди, 689 минг киши вафот этди, 10,7 киши тузалди. Энг кўп ҳолатлар АҚШда (4,7 млн), Бразилияда (2,7 млн), Ҳиндистонда (1,8 млн).


ИнтерФУТБОЛ :: СЕРХИО РАМОС: «6та МУНДИАЛДА ҚАТНАШИШНИ ХОҲЛАЙМАН»\nСЕРХИО РАМОС: «6та МУНДИАЛДА ҚАТНАШИШНИ ХОҲЛАЙМАН»\n«Реал» сардори амалдаги шартномаси муддатини ҳали узайтирганича йўқ. Демакки, ҳозирча унинг яқин келажаги хусусида аниқ маълумот йўқ. Серхио яқинда, ўзи ва муҳаббати ҳақида олинган сериал тақдимоти арафасида буни алоҳида таъкидлади, у шунинг баробарида яна камида 5 йил юқори даражада ўйнашга тайёрлигини ҳам қўшимча қилди. 9 апрель куни Испанияда «Серхио Рамос ҳақида афсона» фильми экран юзини кўради. Сериалнинг жаҳон миқёсидаги премьераси эса 18 июнга белгиланган. Рамос сериал тақдимоти олдидан берган қизиқарли интервьюси билан унга қизиқишни янада оширди. Яъни майдонда чинакам жангчидек ўзини «ўтга ҳам, чўққа ҳам» отадиган ҳимоячи энг сара жамоадошлари, рақиблари, шунингдек, фаолиятидаги муҳим воқеалар тўғрисида бафуржа гапириб берди. Бундай очиқлик - спорт оламида олтин. Бинобарин, футболчилар одатда нафақага чиққач, шу даражада ошкора гапиришлари мумкин, Рамос эса мутлақо бошқача...\n- Қарийб 16 йилдан буён «Реал»да ўйнаяпман, аммо бу билан ҳаммани ақлдан оздирганим ҳақида тасаввур йўқ. Барчага бирдек ёқиш иложсиз. Шунинг баробарида инкор этиш мушкул бир ҳақиқат бор: ортда қолган вақтда жамоа ғалабаларига бевосита кўп хизматим сингди. Истагим битта - одамлар барчасини эслаб, мени «Реал»га жонини берган ҳақиқий фидоий сифати эслаб қолишса, бас. Ҳозир оғир палла, лекин ҳақиқат мен томонда эканлигига аминман. Табиатан ҳалол, камтарин ва меҳнатсевар йигитман. Мени шундай эслашларини хоҳлайман. Йўқ, бу гапларим футбол билан хайрлашаётганимни англатмайди. Ўйлайманки, жароҳатлар халақит бермаса, яна 5 йил юқори даражада ўйнай оламан. Бунга менталитетим ва иродам ёрдам беради.\nРоналдуга қаратилгантанқидларга муносабат\n- Футбол кўтарилиш ва пастлашишлардан иборат. Ҳа, «Ювентус» ЧЛдан тушиб кетди ва Криштиану нега бу қадар танқид қилинаётганини тушунаман: у жамоанинг ҳақиқий етакчиси, ҳамиша диққат марказида. Мен эса Мадридда худди шундай вазиятдаман: нимадир ўхшамаса, аввало, мураббий ва сардорга қаралади. Футболчи бунга тайёр туриши керак. Менимча, Криштиану бундай вазиятларда ўзини қандай тутишни яхши билади, танқидлар билан уни синдириш мумкин эмас.\nКриштианунинг «Реал»дан кетиши...\n- Роналдунинг кетишидан ҳамма ютқазди: «Мадрид» ҳам, унинг ўзи ҳам. Агар ваколат менда бўлганида, Кришни ҳеч қачон «Реал»дан қўйиб юбормасдим, чунки бизни ҳамиша айнан у ғалабаларга яқинлаштирарди. Бундай футболчилар сайёрамизда саноқли. Роналду «Мадрид»га қоришиб кетиши ва бу ерда абадий қолиши керак эди...\n- Болалигимдан жуда ўжар эдим, отам ва акам эса ҳеч қачон кибрланишимга йўл қўймадилар. Улар мени тўғри тарбиялашди ва доимо курашиш, юқорига интилишга ундашди. Оддий айтганда, сабрли, қатъиятли ва кучли бўлиш учун ҳаракат қилишни ўргатишди. Бу ҳозиргача катта ёрдам беряпти. Доимий парвозлар, меҳмонхоналар, спорт залидаги тинимсиз машғулотлар... Футболчи учун яқинларидан узоқлашиш осон эмас, аммо менга айни шу қийинчиликлар ЧЛ финалида ўйнашдек такрорланмас дақиқаларни тортиқ этди. Ҳар куни нима учун курашишим кераклигини яхши биламан. «Ғалаба» ибораси миямга тўлиқ муҳрланган.\n- Албатта, «Эль-класико» аталмиш ўйинларда турли лаҳзаларни бошдан кечирдим: ажойиб ғалабалар, аламли муваффақиятсизликлар... Буларнинг ҳеч бири мени ортиқча ажаблантирмаганини тасдиқлолмайман. Чунки «Эль-класико»да қандайдир сеҳр бор, дунё футболида бундай ажойиб қарама-қаршиликка ўхшаши йўқ. Ундаги ғалаба завқи бутун йилга татиши мумкин, урилган гол эса умрбод ёдда қолади. Дейлик, жорий мавсум «Камп Ноу»да гол урдим - чинакам сеҳрли туйғу!\n- Моуриньо даврида «Эль-класико» ҳаддан зиёд қизиди ва футболча соғлом фикр остонасидан чиқиб кетгандик. Кейин «Барселона» вакиллари билан алоҳида учрашдик, ўзаро муносабатларимиз ёввойилашиб бораётганини муҳокама қилдик. Бу худдики тажовузкорликка чек қўйиш тўғрисида битим бўлди. Моу урушни хоҳларди, лекин ўзимиз каталонияликларни ҳеч қачон душман ўрнида кўрмаганмиз. Ахир бизни битта терма жамоа боғлаб туради. Хуллас, «Барса» вакиллари билан учрашиб, жуда тўғри иш қилганимизга аминман.\nИбрат кўрсатган кумирлар\n- Фернандо Йерро ва Паоло Мальдини менга ҳар доим суянч нуқтаси сифатида хизмат қилишган. Шунингдек, болалигимда «Севилья»нинг бир қатор футболчиларига алоҳида ҳавас билан қараганман. Энди ўзим кўпчилик учун намунали ўйинчиман, аммо буни англаш ва айрим лаҳзаларда муросага келиш жуда кўп вақт талаб этди. Ўйлайманки, намуна бўлиш миссиясини яхши бажардим. Қолаверса, барчасини янада такомиллаштириш учун ҳали имконият бор.\nЭнг истеъдодли шерик\n- «Реал»да Роналдо ва Роналду, Бекхэм ва Роберто Карлос каби мегаюлдузлар билан ўйнаш бахтига муяссар бўлдим. Терма жамоада эса Хави, Иньеста ва Пуйоль билан елкама-елка тўп сурдим. Уларнинг ҳар биридан нимадир олганим аниқ, аммо кимнидир алоҳида ажратиб кўрсатишим мумкин эмас. Энг кучли рақибни айтиш эса жуда осон - Гвардиоланинг «Барселона»си. Гап тарихдаги энг яхши «Барса» ҳақида кетмоқда, ўша таркиб бутун бир даврни белгилаб берди. Очиқ тан оламан, ўша «Барса» биз учун ҳаётни жуда қийинлаштириб юборган аёвсиз рақиб эди.\n- Вақтида менга нимадир ёқмаса, ҳакамлик ҳақида бамайлихотир қўпол оҳангда гапирардим. Кейинчалик гоҳида жим туриш ва четда қолиш яхшироқ эканлигини англадим. Биринчидан, минг гапирганингиз билан қайсидир воқеани ўзгартиролмайсиз, иккинчидан, ҳакам ҳам оддий одам ва у биз - футболчилар каби хато қилиши мумкин. Ҳозир VAR томонидаман, чунки бу тизим футболни анча ҳалоллаштирди. Умуман, ҳакамлар футболнинг ажралмас гуруҳи, улар ҳурматга лойиқлар.\nЗлатан Ибрагимович феномени\n- Златаннинг фаолияти - фантастика ва унга ҳурматим баланд. Ажойиб футболчи, ҳақиқий «қотил ҳужумчи». Ибра шу ёшида барча футболчилар учун ҳақиқий ўрнакдир. Ёш ва қари футболчилар йўқ, балки яхши ва ёмонлари бор. Ибрагимович эса шубҳасиз, энг яхшиларидан бири.\nҲимоя бўйича энг яхши шерик\n- Вақтида Пике ва Пепе билан жуда енгил ўйнардим, энди Рафаэль Варан марказий ҳимояда ажойиб шеригимга айланди.\n«Реал»даги Лионель Месси...\n- Унинг фаолиятидаги энг яхши даврга бевосита гувоҳ бўлдим. Ростини айтсам, Лео футболдан кетишига қадар бизни қийнаса керак. Ҳар ҳолда, ҳали кўп вақт миллионларни ҳайратга солишда давом этади, менимча. Агар Мессининг «Реал»га келиши эҳтимоли мавжуд бўлганида, уни клубда ҳам, уйимда ҳам шахсан ўзим самимий кутиб олардим.\n«Барcелона» билан шартнома имзолаш имконияти\n- О, бу масалада заррача имконият йўқ. Лапортани ҳурмат қиламан, у билан бир марта учрашганман ва бундан чуқур таассурот қолган. Аммо ҳаётда шундай нарсалар борки, уларнинг олдида пул ёки бошқаси ўз аҳамиятини буткул йўқотади. Хуллас, Рамос «Барселона»да - бунинг умуман иложи йўқ.\nМбаппе ва Холандга эътибор\n- Аслида ҳар иккисини «Мадрид»да кўришни истардим. Аммо бугун тезкор қарор қабул қилиш талаб этилса, Холандни сотиб олиш осонроқ, менимча. Ҳар ҳолда, Мбаппенинг трансфери молиявий томондан қийинроқ, жуда қиммат. Умуман, Холанд голлар ва совринларга оч ва у - «Реал» учун муносиб номзод. Айниқса, тезлиги ва босиқлиги ҳайратланарли. О, Эрлингни «Сантьяго Бернабеу»да кўриш қандай яхши...\nЭнг ғалати жамоадош\n- Албатта, Жульен Фобер. У захира ўриндиғида ухлаб қолганида, роса кулгандим. Франциядан келиб, вақт тавофутига мослашишга улгурмаган бўлса керак...\n- Бутун ҳаётимни футбол ичида ўтказдим - 34 ёшга тўлган бўлсам, шундан 28 йилни шу ўйинга бағишладим. Ҳали ҳам ўзимни жисмоний томондан 100 фоиз тетик ҳис қиляпман. Шундай экан, футболдан кетишимга фақат руҳий муаммолар сабаб бўлиши мумкин, холос! Нафақат Қатар-2022 мундиали, балки 2026 йили Мексика, Канада ва АҚШда ўтказиладиган ЖЧда ҳам қатнашишни хоҳлайман. Шунда 6та мундиалда иштирок этган тарихдаги биринчи футболчи сифатида рекордчига айланардим.


ИММУН ТИЗИМИ ҲАҚИДА | ТАФАККУР МАСКАНИ\nBy Қобилжон Атаханов Last updated Июн 18, 2020\nИммун тизими бизнинг организмимизга кириб олган «ёвларни» пайқаб, бу ҳақидаги маълумотни махсус ҳужайраларга узатиш ва ёв ҳужумини даф қилиш вазифасини бажаради.\nОдамзотнинг ва бошқа тирик организмларнинг яшаш муҳити анчайин агрессивдир. Турли вируслар ва бактериялар қўшини бизни ҳар тарафдан қуршаб олган бўлиб, улар бизга ҳужум қилиш учун доимо қулай фурсатни пойлаб ётади. Шу сабабли, бундай душманга қарши курашда бизнинг мудофаа тизимимиз – иммун системаси ишга тушади.\nБу душманга қарши курашдаги мудофаа чизиғининг айрим сарҳадлари – соф анатомик мудофаа бўлиб, улар вирус ва бактерияларга қарши жисмоний (физик) тўсиқ қўяди ва зарарли микроблар ундан нарига ўтолмайди. Масалан, тери ва шиллиқ пардалар шундай вазифани бажаради. Агар вирус ёки бактерия ушбу физик тўсиқдан ҳам ошиб ўтиб, организмга киришни уддаласа, унда, организм унга қарши яллиғланиш жараёнига асосланган қарши ҳужумни ишга солади ва натижада, тананинг зарарланган қисмига қон келиши кучаяди. Қон ўзи билан лейкотситларни олиб келади. Улар капилляр томирлар деворлари орқали ўтиб, танага кириб олган душманни маҳв қилади.\nКесиб олган жойингиз атрофининг қизариб қолиши организмнинг айнан шу реакцияси туфайли юзага келади. Бироқ, иммун тизимининг фаолияти бошқачароқ тамойилларга таянади. Бунда, махсус молекуляр структуралар ишга солинади ва улар махсус нишонни йўқ қилишга йўналтирилади. Бундай махсус молекуляр структуралардан энг муҳими – Y-симон молекулалардан тузилган антителалардир. Y-молекулаларнинг учида турли шаклдаги аминокислоталар йиғилган бўлади. Ушбу аминокислоталар шаклининг ҳар бир формаси муайян турдаги вирусга, бошқача айтганда, ўзига мос келадиган антигингга қарши курашади.\nКатта ёшдаги одамнинг организмида шаклан ҳар хил бўлган 100 миллионга яқин антителалар тури мавжуд бўлади. Бошқача айтганда, одам иммун тизимини исталган ўлчам ва фасон учун исталган вақтда доимо тайёр кийим топса бўладиган йирик дўконга ўхшатиш мумкин.\nОрганизмга ёт нарса кириб қолганида, катта эҳтимоллик билан ўша 100 миллион хил антителадан ақалли биттаси унга қарши курашиш ва уни бартараф қилиш қобилиятига эга бўлади деб умид қилиш мумкин.\nАнтителанинг организмда қай тарзда циркуляцияланиши Y-симон молекуланинг учларидаги аминокислоталарнинг айнан қандай жойлашганига боғлиқ бўлади. Масалан, айрим антителалар қонда айланиб юради ва бактерия ва вирусларни жуда самарали бартараф қилади, яна айрим антитела турлари эса тери ва ичакдаги шиллиқ қатламлардаги махсус шиллиқ қатламлар билан боғланган ҳолда туради.\nB-ҳужайралар, ёки B-лимфоцитлар – антителаларнинг ёт организмларни пайқашига жавобгар асосий ҳужайраларидир. Уларнинг бундай аталишининг сабаби, ушбу ҳужайралар суяк ичидаги иликда ўсиб етилиши билан боғлиқ. Иликни инглиз тилида “bone marrow” дейилади. Бундай ҳужайралар сферасимон шаклга эга бўлган, уларнинг ташқи қобиғида турли хил махсус антителалар бўлади.\nАнтитела ўзидаги B-лимфоцит орқали ўзига мос бўлган антиген билан контакт ҳосил қилиши биланоқ уни ёт жисм сифатида қайд этади ва қарши курашни бошлайди. Натижада, B-лимфоцитларнинг кўпайиши бошланади. Бу кўпайиш икки хил мақсадни кўзлайди.\nБиринчидан, шунга монанд равишда, организмда плазматик ҳужайралар деб номланадиган ва вазифаси, агрессорга нисбатан муросасиз курашдан иборат бўлган антитела молекулаларини ишлаб чиқарувчи ҳужайралар ҳосил бўла бошлайди.\nИккинчидан эса, айнан шу антигенни кейинчалик, ойлар, йиллар ўтиб яна организмга иккинчи бора тушган вақтда, уни дарҳол таниб оладиган хотира ҳужайралари шаклланади.\nБир дона плазматик ҳужайра сониясига 30000 донагача антитела молекуласи ишлаб чиқаришга қодир бўлади. Ушбу антителалар организмга кириб олган антигенларни ўзига боғлаб олиб, уларни бир жойга ғуж бўлиб жамланишга мажбур қилади. Кейин эса, ушбу тўпланиб қолган антигенларни бошқа ҳужайралар орқали организмдан сиқиб чиқаради. Бироқ, плазматик ҳужайраларнинг етилиши учун бир неча ҳафта вақт ўтиши мумкин.\nАнтителаларнинг душман устидан ғалаба қозона бошлаганини одатда организм иситма орқали намоён қилади. Плазматик ҳужайралар атиги бир неча кун яшайди холос. Лекин, хотира ҳужайраларининг яшаш муддати анча узоқ ва одатда, бундай ҳужайралар одам умрининг охиригача, танада сақланиб қолади. Агар яна ўша антиген иккинчи марта организмга тушса, ушбу ҳужайралар уни дарҳол пайқайди ва шу заҳотиёқ, унга қарши курашадиган катта миқдордаги антителаларни синтез қила бошлайди.\nБу орқали эса, организмнинг ўзи аввал ҳам курашган вирус ёки бактерияга қарши навбатдаги марта курашида катта ҳажмда вақтдан ютиш имконини беради. Айнан шу туфайли, иммунитет бир касалликни иккинчи марта танага йўлатмай тура олади. Эмлаш амалиётининг асосий муддаоси ҳам айнан шу билан боғлиқ бўлиб, эмланган организмда, ушбу антигенга нисбатан хотира ҳужайралари шаклланиб олади.\nАгар B-ҳужайралар организмни асосан ташқи душманлардан, яъни, тана учун бегона бўлган кимёвий таркибли молекулалардан мудофаа қилса, яна бир турдаги иммун ҳужайралари борки, улар организмнинг ўзидан чиққан ички душманларга қарши кураш олиб боради. Бундай иммун ҳужайралари Т-ҳужайралар, ёки Т-лимфоцитлар дейилади.\nУлар, организмнинг инфекция, ёки, саратон туфайли зарарланган ва ўзгаришларга юз тутган ўз ҳужайраларидан тозалайди. (Аслида, бу иш билан Т-лимфоцитларнинг фақат ярмиси банд бўлади, қолган ярми, B-лимфоцитларнинг фаоллигини назорат қилади).\nТ-лимфоцитларнинг бундай ном олишига сабаб, улар ҳосил бўладиган ва етиладиган жой – тимус бези экани билан боғлиқдир. Т-лимфоцитларнинг ташқи қобиғида B-лимфоцитлардан фарқли ўлароқ, махсус антигенларни эмас, балки, махсус молекулаларни пайқайдиган оқсиллар мавжуд бўлади.\nТ-лимфоцитлар антигенлар билан таъсирлашиши учун, улар аввало, индивидиуумнинг барча ҳужайраларида мавжуд бўладиган, гистологик мослашув комплекси деб юритиладиган бошқа бир турдаги молекулалар билан бирлашиши керак бўлади. Бу худди, ҳудудни айланиб, патрул қилиб турадиган ва «ўзимиздан» эканига ишора қилиши учун, ҳужайралардан махфий сўзни (паролни) айтишни сўраб турадиган қоровул хизматига ўхшайди.\nАгар ҳужайра юзасида гистологик мосликнинг тўғри комплекси аниқланса, Т-лимфоцит унга тегмай, кейингисини текширишга ўтади ва шу тариқа ҳамма ҳужайраларни «сўроқлаб» чиқади. Ва агар мабодо, бирор жойда, ҳужайра юзасида унга тегишли гистологик мослик комплекси аниқланмаса, демак, бу ерда нимадир чатоқ деб билинади ва Т-лимфоцит ушбу ҳужайра билан таъсирлашувга киришиб, уни йўқ қилади.\nОдатда, гистологик комплексни вирус қобиғининг оқсили издан чиқарган бўлади ва бундай ҳужайра ўз вазифасини бажара олмай қолган бўлади. Т-лимфоцитлар айнан шундай ҳужайраларни излаб топиб, парчалайди.\nБугунги кунда кўплаб инсонларнинг умрини сақлаб қолаётган муҳим тиббий амалиёт – органларни донордан беморга трансплантация қилиш амалиёти дуч келадиган энг мураккаб масала ҳам айнан шу Т-лимфоцитларнинг фаолияти билан боғлиқ. Чунки, бу Т-лимфоцитлар «бегоналарни» аниқлаш асносида, ўша, трансплантация қилиб, кўчириб ўтқазилган янги органни ҳам ўзига ёт деб аниқлайди ва уни организмдан сиқиб чиқаришга ҳаракат қила бошлайди.\nШу сабабли ҳам, врачлар, янги орган кўчириб ўтқазилган беморларга кейинчалик муттасил иммунодепрессант препаратлар ичиб юришни буюришади. Шу орқали, бемор танасида иммун тизимининг, аниқроғи, Т-лимфоцитларнинг фаоллиги сўндириб турилади ва кўчирилган органни бегона сифатида маҳв этилиши олди олинади.\nБундан ташқари, ОИТС вируси учун ҳам айнан Т-лимфоцитлар нишон бўлиб, бу вирус организмда ушбу Т-лимфоцитларни йўқ қилади ва натижада, одамда иммунитет танқислиги юзага келади. Шунингдек, ушбу Т-лимфоцитларнинг «ўзимизникиларни» пайқаш қобилияти ҳам борган сари пасайиб бориши мумкин ва ўшанда, ушбу Т-лимфоцитлар «манқуртлашиб» организмнинг ўз соғлом ҳужайраларига ҳам ҳужум қилиши содир бўлиши мумкин. Натижада, организмда, аутоиммун касалликлар юзага кела бошлайди. Хусусан, ревматоит артритнинг келиб чиқиши шу тарзда содир бўлади.\nАввалги саҳифаларимизнинг бирида коронавирусдан сақланиш ва эҳтиёт чоралари ҳақида алоҳида мақола нашр қилган ҳолда эътиборингизга ҳавола қилган эдик.


ЖССТ: 2015 йилдан бери 32 давлатда Зика вируси тарқалиши ҳолатлари қайд этилган\n21:38 / 03.02.2016\n2015 йилдан бери 32 давлатда Зика вирусини тасодифан юқтириш ҳолатлари қайд қилинган, бу давлатлардан 26 таси Ғарбий яримшарда жойлашган. Бу ҳақда Жаҳон соғлиқни сақлаш ташкилоти маълум қилди.\nУшбу рўйхатга Ғарбий яримшардаги қуйидаги давлатлар ва ҳудудлар киритилган: Барбадос, Боливия, Бразилия, Венесуэла, АҚШ Виргиния ороллари, Доминикан Республикаси, Гаити, Гайяна, Француз Гвианаси, Гваделупа, Гватемала, Гондурас, Колумбия, Коста-Рика, Кюрасао, Мартиника, Мексика, Никарагуа, Панама, Парагвай, Пуэрто-Рико, Сальвадор, Сен-Мартен, Суринам, Эквадор ва Ямайка.\nЖануби-Шарқий Осиёда Зика вируси тарқалиши Мальдив оролларида, Африкада Кабо-Вердеда, Ғарбий-Тинч океани минтақасида Вануату, Фиджи, Самоа ва Сулаймон оролларида қайд этилган.\nЗика вируси биринчи марта 1947 йилда Угандада қайд қилинган. Касалликнинг клиник аломатлари қуйидагича: тана ҳароратининг бироз кўтарилиши, қалтираш, бош оғриғи, бўғимлар ва белдаги оғриқ, терига тошма тошиши, ҳолдан тойиш. Яқин вақтгача Зика вируси одам учун хавфсиз деб ҳисобланиб келинарди.\nЖССТ 1 февралда Зика вирусининг ҳозирдаги авж олишини дунё соғлиқни сақлаш тизимига таҳдид деб эълон қилди. ЖССТда таъкидланишича, "Зика вируси билан ҳомиладорлик вақтида ҳомилада микроцефалия касаллиги авж олиши ўртасида боғлиқлик борлигига жиддий шубҳалар бор, бироқ бу илмий асосланмаган".


Хоразмда ўз уйида қиморхона ташкил қилган шахс қўлга олинди\nДобавлено: 24.12.2018, 15:24\n2018 йил 19 декабрь куни Хонқа тумани ИИБ ходимлари томонидан ўтказилган навбатдаги тезкор тадбир давомида, Хонқа туманида яшовчи, 1955 йилда туғилган А.Ж. ўзининг яшаш уйида, шу туманда яшовчи, 1987 йилда туғилган С.Х., 1969 йилда туғилган Т.Қ., 1983 йилда туғилган Т.Ж. ва 1983 йилда туғилган И.А. ларнинг пул тиқиб қимор ўйнашлари учун шароит яратиб берганлиги аниқланди. Бу ҳақда Хоразм ИИБ хабар берди.\nҲодиса жойидан "қимор"га тикилган 5 877 000 сўм, 450 АҚШ доллари ва 5 000 Қозоқ тенгеси ҳамда ушбу пулларни бир “қиморбоз”нинг чўнтагидан ўзгасиникига ўтказиб туришга "сабабчи" бўлган ўйин карталари ашёвий далил тариқасида расмийлаштириб олинди.\n"Қиморхона хўжайини"га нисбатан эса Ўзбекистон Республикаси Жиноят Кодексининг 278-моддаси 1-қисми билан жиноят иши қўзғатилиб, тергов ҳаракатлари олиб борилмоқда.


Ўзбекистонда Сайлов кодекси тасдиқланди. Сайловларда ҳар бир фуқаро бир овозга эга.\nТОШКЕНТ, 26 июн – Sputnik. Ўзбекистонда Сайлов кодекси тасдиқланди.\nСайловларда ҳар бир фуқаро бир овозга эга. Сайловда эркин ва яширин овоз берилади. Сайловчиларнинг хоҳиш-иродасини назорат қилишга йўл қўйилмайди. Сайловга тайёргарлик кўриш ҳамда уни ўтказиш очиқ ва ошкора амалга оширилади.\nИлгари 135 та округ тузилган ва 15 нафар депутат Ўзбекистон экологик ҳаракатидан сайланган.\n“Сайловлар соат 08.00 дан 20.00 гача ўтказилади. Илгари соат 06:00 дан соат 20:00 гача ўтказилган”, - дейилади ҳужжат матнида.


Карлос Кейруш: “Гуруҳимиз фаворитлари — Жанубий Корея ва Қатар”\n17:19 / 21.04.2016\nЖаҳон чемпионати-2018 учинчи саралаш босқичида Ўзбекистон терма жамоаси билан бир гуруҳдан жой олган Эрон терма жамоаси бош мураббийи Карлос Кейруш гуруҳда бошқа икки терма жамоани фаворит деб билишини маълум қилди. Унингча, Жанубий Корея ва Қатар терма жамоалари Ўзбекистон ва Эрон терма жамоаларидан кучлироқ саналади.\n“Таъкидлаш керакки, биз тенг кучга эга бўлган жамоалардан иборат гуруҳдан жой олдик. Рақобатчи жамоалар даражаси нуқтаи назаридан ҳам, парвозлар нуқтаи назаридан ҳам гуруҳимиз анча мўътадиллашган. Шунинг учун ҳам, ҳеч кимда қуръа натижалари борасида эътироз бўлмаса керак”, — дея сўз бошлади португалиялик мутахассис.\n“Иккинчидан, бизда 2014 йилги жаҳон чемпионати саралашининг ушбу босқичида жамланган жамоалардан тузилган ва унга бу сафар Хитой қўшилган “римейк” гуруҳ таркиб топди. Хитой билан бу гуруҳ ўша, аввалги мундиал саралашидагидан кўра анча кучлироққа айланди. Менимча, бизнинг гуруҳ фаворитлари — Жанубий Корея ва Қатар. “B” гуруҳида Австралия ва Япония яққол фаворит ҳисобланса, бизда — мана шу икки жамоа”.\nЭрон, Ўзбекистон ва Хитой эса Жаҳон чемпионати йўлланмасини қўлга киритиш учун бир хил имкониятга эга, деб ўйлайман. Биз Япония, Жанубий Корея ва Австралия Жаҳон чемпионатинг доимий иштирокчиси эканига кўникиб қолганмиз. Қолган бир йўлланма учун эса 7-8 жамоа ўзаро кураш олиб боради. Ўйлашимча, бу кураш жуда мураккаб ва қизиқарли бўлади. Чунки Осиёда ҳам барча футбол ўйнашни ўрганиб олди ва фақат ўйинга юз фоиз тайёр ҳолда етиб келган жамоалар ғалабани қўлга киритади. Яна баъзан шундай бўладики, сен ўйинни майдонда эмас, майдондан ташқарида ҳам бой бериб қўйишинг мумкин, агар узоқ парвозлар бўлса. Бизнинг гуруҳда ундай муаммо бўлмайди, менимча”.\n63 ёшли мутахассис рақиблар ҳақида алоҳида тўхталиб ўтиб, уларнинг кучли жиҳатларини кўрсатиб ўтди.\n“Биз барча рақибларимизни ҳурмат қиламиз. Улар ҳақида тўхталадиган бўлсак, айтиш жоизки, Жанубий Корея терма жамоаси таркибида хориж чемпионатларида, айниқса Европанинг кучли чемпионатларида ўйнайдиган маҳоратли футболчилар бор. Шу сабабдан ҳам уларга қарши ўйнаш, уларни мағлуб қилиш жуда қийин бўлади. Қатар эса сўнгги вақтларда футбол ривожи йўлида катта маблағ сарфлаяпти ва уларда соҳанинг энг кучли мутахассислари иш олиб боряпти. Уларга қарши ўйин ҳам мураккаб кечиши аниқ. Хитой ўз таркибини анча ёшартирган ва бу сафар Жаҳон чемпионатига йўлланмани қўлга киритишни жуда истаяпти.\nУмуман олганда, бу раундда ҳеч бир ўйин осон ўтмайди. Лекин Жанбуий Корея, Ўзбекистон ва Қатар билан ўйинлар айниқса оғир кечишини тан олиш керак. Шу билан бир пайтда, Хитойни ҳам ҳисобдан чиқариб ташлаш ярамайди. Уларда ёш, ғалабага чанқоқ жамоа йиғилган ва улар исталган вақтда, ҳар қандай фаворитни енгиб қўйиши мумкин.\nРақиблар ҳақидаги фикрларимни, Сурия тўғрисидаги изоҳ билан якунламоқчиман. Авваламбор, мен Сурия халқини, терма жамоа мураббийлар штаби ва футболчиларни якуний босқичга йўл олганликлари билан табриклайман. Биз ушбу мамлакатда нималар бўлаётганини яхши биламиз. Шунга қарамай улар мана шу ергача етиб келишди. Бу эса юксак ҳурматга сазовор иш”, — дейди Кейруш.


RAVON ВА CHEVROLET ҚОЗОҒИСТОНДА ЭНГ КЎП СОТИЛГАН БРЕНДЛАР ОРАСИДА\n2020-10-20 05:05:03 Yangiliklar\n"UzAuto Motors" Қозоғистон бозорида юқори ўринларни эгаллашда давом этмоқда. Йил бошидан буён "UzAuto Motors" томонидан ишлаб чиқарилган автомобиллар энг кўп сотилган моделлар рейтингининг юқори поғоналарини эгаллашда давом этмоқда.\nСентябр ойида Chevrolet ва Ravon ўз позицияларини яна бир бор тасдиқладилар ҳамда Лада ва Toyota компанияларининг ўтиб кетишига йўл қўймаган холда энг муваффақиятли брендлар рейтингида иккинчи ўринни эгаллади.\nҚозоғистон автомобил бозорида танлаш имконияти кенглигига қарамай, "UzAuto Motors" компанияси томонидан ишлаб чиқарилган автомобиллар ижобий динамика кўрсатиб, савдодаги улушини оширишда давом этмоқда. Жорий йилнинг январ ойида махаллий автомобиль ишлаб чиқарувчимизнинг бозордаги улуши 12,5% ни ташкил этган бўлса, сентябрь ойида бу кўрсаткич 19,8% га етди.\nЎтган ойда Қозоқистонда жами 10 940 та автомобиль сотилган бўлиб, шундан 2 163 таси "UzAuto Motors" томонидан ишлаб чиқарилгандир.


КЎКРАК ҚАФАСИ ОҒРИҚЛАРИ ОЛДИНИ ОЛИШ ДАВОЛАШ\nАвтор HaQidA На чтение 2 мин Просмотров 602 Опубликовано 05.04.2018\nКЎКРАК ҚАФАСИ ОҒРИҚЛАРИ\nКўкрак қафасингизда оғриқ сезмоқдасиз! У ҳар гал нафас олганингизда зўраймоқда. Наҳотки, юрак хуружи бўлса?!\nДоктор Джон Стоуннинг фикрига кўра кўкрак соҳасидаги оғриқларнинг фақат 10% қисмигина юракка тааллуқлидир.\nЮрак хуружларида оғриқлар нафас олиш, ёки чиқариш ҳаракатларига боғлиқ бўлмасдан, балки тўш ортида эзувчи, симилловчи, куювчи характерга эга бўлган оғриқлар сифатида ўзлигини намоён қилади.\nОғриқ пастда меъда, юқорида крак, бўйин, пастки жағ ҳамда аксарият ҳолларда чап қўл соҳасига берилади.\nАгар нафас олганингизда оғриқ зўрайса, у нафас йўллари, плевра ва ўпкаларга боғлиқ бўлади.\nАгар оғир жисмоний зўриқиш, ёки спортдан кейин пайдо бўлса у эт эзилиши, мушак чўзилиши, боғлам ва бўғимлардаги шикастланиш, қовурғанинг дарз кетиши, умуртқа поғонасининг жароҳатланиши билан боғлиқ бўлади.\nМен болалигимда рус латифаларидаги Вовочкага ўхшаб ўта жанжалкаш,тўполончи, ерга урсанг кўкка сапчигич бўлган эканман.\nШу боисдан бўлса керак чап қўлим 3 марта (мен чапақайман), қовурғаларим эса сон-саноқсиз марта дарз кетган. Ҳар гал қовурғам дарз кетганида қарийб бир ойча тўлиқ нафас ололмай қийналиб юрганман.\nАгар энгашганингизда, ёки букилганингизда оғриқ ҳислари зўрайса, унда юрак ёки ўпка пардалари (перикардит, плеврит) бўлиши эҳтимолдан йироқ эмас.\nАйрим ҳолларда кўкрак қафаси соҳаларидаги оғриқлар камқонлик, қовурғалараро асаб тутамларининг яллигланиши, ўраб олувчи лишай (тери касаллиги), бўгимлар яллигланишлари сифатида ҳам намоён бўлиши мумкин.\nКўкрак фақаси соҳаси оғриқлари билан қўшилиб келувчи қуйидаги ҳоллар анча аянчли бўлиб, шошилинч равишда шифокорга мурожаат қилиш лозимлигини билдиради;\n— Нафас сиқилиши, бош айланиши, огриқнинг чап қўл, бўйин ва курак соҳаларига берилиши, кўнгил айнаши, қусиш, совуқ тер босиши, мушаклар тиришиши, бармоқларнинг увишиши, юрак маромининг бузилиши, нафас олганида оғриқ ҳиссининг зўрайиши.


КХДР жаҳонни ғазабга келтирди\nЖаҳон ҳамжамиятининг чақириқлари ва огоҳлантиришларига қарамай, ерости ядровий синови ўтказган Шимолий Корея халқаро майдонда кўплаб давлатларнинг ғазабига учради.\nКХДРнинг бу қадами ҳамма учун кутилмаган бўлди. Чунки бундан бор-йўғи икки кун олдин БМТ Хавфсизлик кенгаши Пхеньянни бундай ҳаракатнинг оғир оқибатлари ҳақида огоҳлантирган эди.\nМаҳаллий вақт билан 10:36 да, Тошкент вақти билан эса эрталабки соат 6:36 да ўтказилгани айтилаётган ерости синовини Пхеньяндан бошқа манбалар ҳозирча тасдиқлагани йўқ.\nЛекин қўшни давлатлар тахминан айтилаётган вақтда Шимолий Корея ҳудудида ерости силкинишлари кузатилганини тасдиқламоқда.\nЖанубий Корея президентининг матбуот вакили Юн Тае-Йонг силкинишлар қўшни давлатнинг шимолидаги вилоятлардан бирида кузатилганини маълум қилди.\n“Кореянинг Геофанлар ва Минерал бойликлар институти Шимолий Кореянинг шимолида жойлашган Ҳуадай минтақасидаги Ҳамкюнг вилоятида маҳаллий вақт билан соат 10:35ларда 3,58 ва 3,7 балл ўртасидаги силкиниш рўй берганини аниқлади. Бу хабар Жанубий Корея президентига юборилди”, - деди Сеул расмийси.\nШимолий Кореянинг ядровий синов ўтказгани жаҳон ҳамжамияти томонидан қаттиқ норозилик билан кутиб олинди..\nЯпония Вазирлар Маҳкамаси бош котиби Ясухиса Шиозаки Токиода ўтказилган матбуот анжуманида: “Агар хабарлар тасдиқланса, бу нафақат бизнинг мамлакатимизга, балки Осиёдаги бошқа давлатлар ва халқаро ҳамжамиятга ҳам жиддий таҳдид бўлади. Бу, шунингдек, Пхеньян декларациясининг бузилганини ҳам англатади ва ядровий қуролларни тарқатмаслик режимига жиддий хавф солади”, - деди.\nВашингтон эса агар синов ўтказилгани тасдиқланса, бу Пхеньян томонидан қилинган “ғаламислик ҳаракати” сифатида талқин қилинишини таъкидлади.\nРоссия президенти Владимир Путин Шимолий Кореянинг синови ядро қуролини тарқатмаслик режимига “катта зарар” етказганини билдирди.\n“Россия, шубҳасиз, КХДРда ўтказилган синовларни қоралайди. Гап фақат Шимолий Кореянинг ўзида эмас, гап бу синовлар жаҳонда оммавий қирғин қуролларини тарқатмаслик жараёнларига етказган улкан зарардадир. Шимолий Корея музокаралар жараёнига қайтишига умид қиламан ва Ташқи ишлар вазирлигига БМТ Хавфсизлик кенгашида тегишли маслаҳатлашувларни ўтказишни топшираман”, - деди В.Путин.\nРоссия Ташқи ишлар вазирлиги Шимолий Кореядан “дарҳол ядровий қуролларни тарқатмаслик келишуви ва олти томонлама музокараларга қайтиш бўйича тегишли чораларни кўришни” талаб қилди. Москва шунингдек, барча томонларни босиқликка чақирди.\nХитой эса Шимолий Кореянинг хатти-ҳаракатини “уятсизлик”, дея баҳолади.\nЖанубий Корея ўзининг қўшниси ҳаракатига жавоби кескин бўлишини маълум қилди. Президент матбуот котиби Юн Тае-Йонг: “Биз ва халқаро ҳамжамият такрор ва такрор синовларни ўтказмасликдан огоҳлантириб келганимизга қарамай, Шимолий Корея 9 октябрь куни ядровий синовни амалга оширди. Ҳукуматимиз шимолнинг ядровий қуролни қўлга киритиши номақбул экани ҳақидаги принципимизга кўра, кескин чоралар кўради”, - деди.\nШимолий Кореянинг ядровий синови йиллар давомида Пхеньянни ўз ядровий дастурларидан воз кечишга кўндириш борасидаги дипломатик уринишлар муваффақиятсиз кетганини англатади.\nБу уринишлар АҚШ, Россия, Хитой, Япония, Жанубий Корея ва КХДРнинг ўзи иштирокида бўлаётган эди. Бир бошланиб, бир тўхтаб ўтказиб келинаётган музокаралар ҳозирги пайтда яна тўхтатиб қўйилган. Бунга Шимолий Корея Вашингтондан ўзининг музлатиб қўйилган молиявий воситаларини қайтиб беришни талаб қилгани сабаб бўлган.\nШимолий Корея жаҳоннинг энг қашшоқ давлатларидан бири ҳисобланади ва халқаро гуманитар ёрдам воситасида мамлакатдаги сурункали очарчиликнинг олди олиб келинади.\nМамлакат иқтисоди, асосан, Хитой билан савдо алоқаларга боғлиқ. Шимолий Кореянинг, шунингдек, Россия ва яқиндан бери Жанубий Корея билан ҳам савдо алоқалари бор.\nСиновлар ўтказилгани боис, Вашингтон Шимолий Корея билан савдо алоқалари бўлган мамлакатларни у билан муносабатларни узишга кўндиришга ҳаракат қилиши айтилмоқда.\nАҚШнинг БМТдаги вакили Жон Болтон ўтган жума куни Пхеньянни ядровий синов жиддий оқибатларга олиб келишидан огоҳлантирган эди.\n“АҚШ ва Хавфсизлик кенгашидаги бошқа кўплаб мамлакатлар ядровий синовлар ўтказилишини истамаслигини Шимолий Корея тушунмоғи даркор. Агар у синовни ўтказадиган бўлса, бунинг эртасига жаҳон унга нисбатан ўзгаришини ҳам тушуниб олиши лозим”, - деганди Жон Болтон.\nБироқ Россия ва Хитой жазо чораларини қувватлайдими - йўқми, ҳозирча номаълум. Москва ҳам, Пекин ҳам Пхеньяннинг ядровий қуролни қўлга киритиш ниятидан воз кечишини исташини айтади, лекин бўҳрон тинч йўл билан ҳал этилмаса, минтақа хавфсизлигига жиддий таҳдид бўлишидан хавотир билдириб келади.